06 июл 2022, Тошкент вақти: 09:32\nЎзбекистон улгуржи ва чакана савдо бозорларидаги аскар истеъмол моллари Ўзбекистонга йиллардан бери асосан "Абу Сахий" орқали импорт қилиб келинган.\nЎзбекистон бозорларини импорт маҳсулотлари билан таъминлаб келган “Абу Сахий”даги вазиятга бевосита алоқадор тадбиркорлар ширкат фаолиятида текширув бошлангунга қадар Ўзбекистон ҳудудига¸ асосан¸ Туркиядан олиб келинган товарларнинг “озод этилгани”¸ аммо Хитойдан юборилган кейинги юклар ҳамон ўзбек-қирғиз чегарасида қолаëтганини билдирди.\nОзодлик суҳбатдошларининг айтишича¸ янги йилдан бери “Абу Сахий” ширкати орқали Хитой¸ Туркия каби давлатлардан юборилган товарларини ола олмаëтган ўзбекистонлик савдогарлар орасида ҳафта охирида “Абу Сахий” карго очилипти¸ одамлар товарларини олаяпти” деган гап кенг тарқалган.\nСўнгги вазиятни ўрганиш мақсадида Озодлик Ўзбекистон Давлат божхона қўмитаси расмийлари билан боғланди.\n“Икки-уч кун бўлди¸ товарларни эски тартибда олишга рухсат берилди. Растаможкада ҳеч қандай ўзгаришсиз¸ тадбиркорлар молларини олаяпти”¸ деди Тошкент божхоначиларидан бири Озодлик билан суҳбатда.\nАйни пайтда¸ бу расмий вазиятга оид бошқа тафсилотлар¸ хусусан¸ қайси давлатдан¸ қачон юборилган товарларнинг вақтинчалик “музлатиш”дан озод этилиб¸ эгаларига берилаëтганига ойдинлик киритмади.\n“Абу Сахий” карго мижози бўлган айрим тадбиркорлар Озодликка ўтган ҳафта товарларини Тошкентда олган савдогарлар борлиги¸ аммо улар ҳозирча “Абу Сахий” фаолиятида текширув бошлангунга қадар Ўзбекистон ҳудудига кириб улгурган товарларини олганини билдирди.\n“Чилонзор туманида жойлашган асосий карго омборхонасидан мол беришаяпти. Шахсан ўзим ўткан куни бориб олдим Туркиядан юборган товарларимни. Ҳеч нарса ўзгармапти¸ аввалгидак килосига 5.5 доллар тўлаб олиб чиқтим”¸ деди янги йил бошида Туркиядан текстиль маҳсулотлари жўнатган тошкентлик тадбиркорлардан бири Озодлик билан суҳбатда.\n“Товарини олганлар бор. Фақат олдин келиб улгурган ва текширув туфайли олиша олмаганларга товар беришган. Шеригим бугун ҳам “Абу Сахий” складига бориб келди. Ëпиқ экан. Хитойдан ҳеч қанақа товар келмапти ва ҳеч кимга товар берилмаяпти”¸ деб маълумот йўллади “Абу Сахий” карго хизмати орқали Хитойдан Ўзбекистонга мол олиб келиш билан шуғулланган тадбиркорлардан бири.\nХитой товарларига йўл ëпиқлигича қолмоқда\n“Абу Сахий”нинг Хитойдаги ваколатхонаси хизматчилари 13 февраль куни ҳам вазиятда ҳеч қандай ўзгариш йўқлиги ва ширкат фаолиятида текширув бошлангандан кейин Хитойдан юборилган моллар ҳамон ўзбек-қирғиз чегарасида қолаëтганини айтди.\nЎш ва Андижон ўртасидаги “Дўстлик” чегара ўтказиш пунктидаги божхона хизмати ходими Озодлик билан микрофонсиз суҳбатда¸ бошқа юк машиналари ўтказилаëтгани¸ аммо “Абу Сахий” юклари ортилган фураларга ҳамон Ўзбекистон ўз чегарасини очмаëтганини билдирди.\nЎзбек-қирғиз чегарасининг Қирғизистон томонидаги божхона ҳудудида ишловчи бошқа бир хизматчи ҳам¸ “Абу Сахий” фуралари ҳамон турган жойидан жилмаганини тасдиқлади.\nЎзбекистон бозорларидаги аксар йирик ва майда савдогарлар йиллардан бери асосан “Абу Сахий” орқали хориждан истеъмол товарлари импорт қилиб келгани боис¸ ширкат карго фаолиятида 2016 йил декабрь ойининг сўнгги кунларида бошланган узилиш¸ Озодликка мурожаат қилаëтган тадбиркорларнинг айтишича¸ улар фаолиятини қарийб фалаж қилиб қўйган.\nТошкент ва вилоятлардаги савдогарлар Озодлик билан суҳбатда янги йилга қадар олган товарлари тугаб бораëтгани¸ агар¸ асосан¸ Хитой ва Туркиядан юборилган товарлар тез орада эгаларига берилмаса¸ уларнинг касод бўлиши таҳдиди остида қолганларини айтмоқда.\nЎзбекистон назорат тизимларидаги айрим расмийларининг Озодликка ўз шахси сир қолиш шарти билан билдиришича¸ янги йилдан “Абу Сахий” ширкати фаолияти устидан прокуратура¸ солиқ ва божхона хизмати ходимлари қўшма текширув бошлаган.\nСолиқ ва божхона қўмитасининг ўтган ҳафта Озодлик боғланган расмийлари “Абу Сахий” ширкатининг йиллар давомида мамлакатга олиб келинган катта миқдордаги истеъмол моллари нархини бир неча ўн бараварга камайтириб¸ ундан деярли бож ва солиқ тўламаганликда гумонланаëтгани ва бу текширув тугамагунча¸ Ўзбекистон ҳудудига олиб кирилган товарлар музлатиб қўйилгани¸ Қирғизистондан юк ўтказиш тўхтатиб қўйилганини билдирди.\nАммо “Абу Сахий” ширкати эгаси¸ марҳум президентнинг куëви Тимур Тиллаев ўз адвокати орқали бу хабарларни “асоссиз” деб атади ва ширкат фаолиятининг текширилаëтганини инкор қилди.\n“Абу Сахий” ширкатининг Ўзбекистон импорт моллари бозоридаги ниҳоятда катта улуши боис мамлакат бозорларида пайдо бўлаëтган қимматчилик ва тақчиллик муносабати билан Озодлик 13 февраль куни яна Тиллаевлар адвокатига изоҳ сўраб мурожаат қилди.\n(Жавоб олиниши билан Озодлик уни жамоатчиликка тақдим этади.)\nАбу Сахий олиб келаëтган маҳсулот сифатига жавобгар топилмади\nТадбиркорлар “Абу Сахий”дан олган молни "департамент" тортиб олди\n"Абу Сахий"да маҳсулот пластик карточкага қиммат нархда сотилмоқда


15 Февраль 13:16\nTÚRKİSTAN. Kazinform – Туркистон вилояти юртимизда «Оддий буюмлар иқтисодиёти» дастурини амалга ошириш бўйича етакчи ҳудудга айланди. Вилоят ҳокими Умирзақ Шўкеевнинг айтишича, вилоятда тадбиркорликни имтиёзли фоизлар билан кредитлаш учун 316 та лойиҳага жами 60 млрд танга маблағ ажратилган, деб хабар беради Kazinform мухбири.\nТуркистонда тадбиркор коронавирусга қарши курашга 25 млн танга ажратди Қозоғистон Ҳукумати йил охирига қадар нефть нархини 20 доллар даражасида белгилади Қозоғистон Россиядан бензин импорт қилишни вақтинча тақиқлайди\nҲисобот йиғилишида вилоят ҳокими ҳудудда жами 15,2 млрд тангалик 104 та лойиҳани молия институтлари молиялаштирганини маълум қилди.\n«Кичик ва ўрта бизнес субъектлари сони 8,6%, иш билан таъминлаш кўрсатгичи 7,2% (Республикада 2-ўрин) ва ундирилган маҳсулот ҳажми 32,8% (Республикада 1-ўрин) ошди. Уларнинг иқтисодиётдаги улуши 20,4%ни ташкил қилди. Маълумки, ҳудудда электр энергияси манбалари тақчиллиги сезилади. Шунинг учун «Яшил иқтисодиёт» сиёсатини қўллаб-қувватлаш мақсадида вилоятимизда муқобил энергия манбалари бўйича 6 та лойиҳа амалга оширилмоқда. Шулардан энг йирикларидан бири - «EcoProTech Astana» МЖЧ Сариағаш туманида 20 МВт қувватига эга Қуёш электр станциясини ишга туширди. Лойиҳа қиймати 13,3 млрд тангани ташкил қилади», - деди Ўмирзақ Шўкеев.\nВилоят ҳокими саноатни диверсификация қилиш доирасида «Standard Petroleum & Co» МЧЖ томонидан қиймати 95 млрд тангани ташкил қилувчи, 1000 та янги иш ўрни яратиладиган янги нефтни қайта ишлаш заводи қурилиши бошланганини маълум қилди.\n«Жорий йилда қурилиш ишларининг биринчи навбати ишга туширилиши режа қилинган. Ушбу завод Мустақиллик йилларида қурилиб, замонавий асбоб-ускуналар билан жиҳозланган илк нефтни қайта ишлаш заводидир. У ишга туширилгач, йилига 2 млн тонна маҳсулот ишлаб чиқариш қувватига эга бўлади»,- деди ҳоким.\nКалит сўзлар: Ҳудудларни ривожлантириш, Ҳисобот,


Барча ҳудудларда озиқ-овқат захирасини кенгайтириш бўйича кўрсатма берилди\nПрезидент иштирокидаги йиғилишда қишлоқ хўжалиги ва озиқ-овқат маҳсулотлари ишлаб чиқариш – энг долзарб масала экани қайд этилди. Мамлакатда қишлоқ хўжалиги маҳсулотлари ҳажмини кўпайтириш учун янги боғ майдонлари ташкил этилади.\n«Бугунги кунда коронавирус пандемияси инсонлар ҳаётига хавф солиш билан бир қаторда бутун дунёни иқтисодий инқирозга олиб келаётгани тобора аниқ бўлиб бормоқда. Халқаро ташкилотлар таҳлилларига кўра, пандемиянинг жаҳон иқтисодиётига зарари камида 5 триллион долларни ташкил қилади.\nКеча Жаҳон банки ўз ҳисоботида Европа ва Марказий Осиё давлатларида иқтисодиётнинг ўсиш суръатларини таъминлайдиган манба қишлоқ хўжалиги эканлигини эълон қилиб, бу борада Ўзбекистонда имкониятлар катталигига алоҳида эътибор қаратди», дейилади президент матбуот хизмати хабарида.\nБугунги йиғилишда давлат раҳбари энди барча ҳокимлар, сектор раҳбарлари аграр соҳадаги резервларни сафарбар қилиб, маҳсулот ишлаб чиқаришни кўпайтириши кераклигини таъкидлаган. Шундагина иқтисодиётнинг бошқа тармоқларидаги йўқотишлар ўрнини қисман тўлдириб, аҳоли бандлиги ва даромадини таъминлаш мумкинлиги қайд этилган.\n«Маълумки, мамлакатимиз қишлоқ хўжалигида ғоят кенг қамровли ва жиддий ислоҳотлар олиб борилмоқда. Хусусан, пахта ва ғаллага давлат буюртмасидан воз кечилиб, нарх белгилаш эркинлаштирилди. Маҳсулот ишлаб чиқаришда кластер тизимига ўтилди ва уларнинг ривожланиши учун барча шароитлар яратилди. Бундан мақсад – маҳсулот ҳажмини кескин ошириш, юқори қўшилган қиймат ва янги иш ўринлари яратиш, энг асосийси – даромад ва манфаатдорликни оширишдан иборат.\nМисол учун, ўтган йили Қуйи Чирчиқ туманидаги «ТСТ кластер», Дўстлик туманидаги «Сангзор текстиль» кластери пахтадан гектаридан ўртача 30-35 центнер хирмон кўтариб, ҳосилдорликни ундан олдинги йилгига нисбатан қарийб 2 баробарга оширди. Қўрғонтепа туманидаги «Хантекс» кластери томчилатиб суғориш жорий қилинган пахта майдонларида ўртача 70 центнергача ҳосил олди.\nБуни тўғри баҳолаган, юртини севган кластерлар раҳбарлари пахта ҳосилдорлигини 10 центнерга ва ғалла бўйича 20 центнерга ошириш бўйича ташаббус билан чиқди», дейилади хабарда.\nПрезидент бугунги оғир шароитда барча раҳбарлар ва фермерлар бир бўлиб, маҳсулот ишлаб чиқаришни кўпайтириш билан шуғулланиши лозимлигини таъкидлаган.\nЖорий йилда ташкил қилинган 102та ғаллачилик кластери фермерларга намуна бўлиб, олинган қўшимча дон ҳисобидан аҳолига арзон гўшт, балиқ ва паррандачилик маҳсулотлари етказиб бериши мақсадга мувофиқ.


ЎЗБЕКИСТОН РЕСПУБЛИКАСИ ПРЕЗИДЕНТИНИНГ ҚАРОРИГА МУВОФИҚ 2018 ЙИЛДА БОШЛАНГАН ЛОЙИҲА МУВАФФАҚИЯТЛИ ЯКУНЛАНДИ Ўзбекистон миллий электр тармоқлари акциядорлик жамияти\nҚиёсий таъбир билан айтганда, саноат корхоналари иқтисодиётимизнинг локомотиви ҳисобланади. Маҳаллий хомашёларни қайта ишлаш эвазига тайёр маҳсулот ишлаб чиқариш, ички бозор эҳтиёжини тўлдириш билан бир қаторда маҳсулотларини экспортга йўналтириш имкониятига эга йирик корхоналар сони ва қувватини ошиб бориши — Президентимиз томонидан белгилаб берилган устивор йўналишдан бири эканлиги барчамизга маълум.\nБатафсил маълумот: www.uzbekistonmet.uz/uz/\nBatafsil ma’lumot: www.uzbekistonmet.uz/oz/\n«Тошкент металургия заводининг ташқи объектларини қуришда электр энергияси билан таъминлаш» лойиҳасининг умумий қиймати 29,022 млн. АҚШ доллари ҳисобида бўлиб, шундан 26,5 млн. АҚШ доллари ҳисобидаги маблағлар Ўзбекистон тикланиш ва тараққиёт жамғармаси, қолган 2,521 млн. АҚШ доллари ҳисобидаги маблағлар «Ўзбекистон МЭТ» АЖнинг ўз маблағлари ҳисобидан амалга оширилди.


Ибрат | ФайзБоғ - Part 6\nОнамнинг кекса холалари бор, пойтахтда яшайдилар. Ўғилларидан бири баъзи айбловлар билан қамалиб қолди. Кўнгил сўраб, онам билан уйларига бордик. Суд жараёнларида ёнларида турдик, қўлдан келганча тасалли бериш учун уйларида бир […]\nИбрат / Мактуб\tБиринчи изоҳ\nҚурт тушган олма ҳикмати\nЛуқмони Ҳакимнинг фарзанди ўзига номақбул дўстларни улфат билибди. Улар билан борди-келдини кўпайтириб бориши хар қандай ота сингари Луқмони Ҳакимнинг ҳам ғашини келтирибди. Бир куни у ўғлини чақиртириб: — Болам, дўстни […]\nИбрат\tИзоҳ қолдиринг\nЭрталаб Ҳақиқатни кўрдим. Ҳар доимгидек кўзининг ости кўкарган, усти юпун, афтодаҳол. Мен ҳам доимгидек кўриб кўрмасликка олдим. Лекин У мени кўрди, бироқ индамади. Кўз остида, истеҳзоли қараб қўйди. Унинг шунақа […]\nЖазоирга Француз армияси бостириб кирган пайтдаги аскарлардан бири ўзининг хотираларида қуйидагиларни ёзади:\nЖазоирга Француз армияси бостириб кирган пайтдаги аскарлардан бири ўзининг хотираларида қуйидагиларни ёзади: – Биз тозалаш амалиётларини олиб бориш илинжида, Жазоирнинг қишлоқ ва тоғли минтақаларида мужоҳидларни қидирар эдик. Бизни кўрган қишлоқ […]\nИбрат\tБиринчи изоҳ


2 миллиард 200 миллион сўм сарфланган тўрт қаватли, замонавий ва муҳташам шифо маскани 52 ўринга мўлжалланган бўлиб, унда диагностика, амбулатория, лаборатория, стационар, хирургия ва физиотерапея йўналишлари бўйича тиббий хизмат кўрсатилади. Келгусида муракаб текширувлар, жарроҳлик операцияларини ўтказиш режалаштирилди. Бу ерда даволаш имкони бўлмаган беморларни Ҳиндистонда муолажа қилиш ҳам йўлга қуйилади.\nКлинакага ҳинд инвесторлари билан ҳамкорликдаги шартнома асосида 1 миллион 363 минг доллар имтиёзли кредит маблағи эвазига диагностика аппаратлари, 294 минг 600 долларлик лаборатория жиҳозлари олиб келиб ўрнатилди. Янги тиббий муассасанинг ишга тушиши натижасида 51 киши иш билан таъминланди. Қувонарлиси, уларнинг аксарияти коллежларни тугатган ёшлардир.\nКлиниканинг илк кунларида аҳолига бепул тиббий-диагностика хизматлари кўрсатилди. Ҳиндистондан таклиф этилган профессор-шифокорлар Аҳмед Мунир ва Шуайб Заидининг қабулига келган беморлар зарур тиббий тавсиялар олишди. Ўзбекистон “Миллий тикланиш” демократик партияси Наманган вилояти кенгаши ҳамкорлигида 2017 – Халқ билан мулоқот ва инсон манфаатлари йилига бағишлаб ташкил этилган акцияда туманларда истиқомат қилувчи кам таъминланган ва боқувчисини йўқотган оилалардан 15 нафари чуқурлаштирилган тиббий кўрикдан ўтказилди. Қолаверса, келгусида ҳам имконияти чекланган, уруш фахрийлари, эҳтиёжманд оилалар учун ҳам мана шундай имтиёзлар белгиланган.\nянги хусусий Наманганда клиника иш бошлади


ХТВ ўқитувчиларга бетон қуйдирганларни прокуратурага берди — Minbar\nХТВ ўқитувчиларга бетон қуйдирганларни прокуратурага берди\n8 июл 12:03 1 дақиқада ўқийсиз Ё ҳаёт, ё мамот\nХалқ таълими вазирлиги Бош прокуратурадан Наманганда мактабларнинг 80 ходимига бетон қуйдирган мансабдорларга нисбатан чора кўришни сўрамоқда.\nКосонсой тумани халқ таълими бўлими мудири ишдан олинган. ХТВ тарқатган хабарда "ходимлар мажбурий меҳнатга жалб этилгани учун мансабдор шахсларга нисбатан чора кўрилишини" сўраган, лекин бу "мансабдор шахслар" маҳаллий ҳокимият мансабдорларими ёки ХТБ раҳбарларими, бунга аниқлик киритилмаган.\nКосонсой тумани марказида “Яшил хиёбон” ташкил этилаяпти:\n28 июнда ҳар бир мактабга шу қурилишдан 10 метрдан жой ажратилиб, директорларга бетон қуйиш ва ободонлаштириш ишларини бажариш топширилган.\n29 июнда туман ХТБнинг 80 нафар техник ходими “шанбалик” ниқоби остида эни 1,5-2 метр, узунлиги 410 метр жойга бетон қуйиш ва ободонлаштириш ишларига мажбуран жалб этилган.\n2018 йилдан бери таълим муассасалари ўқитувчилари ва ходимларини фаолиятига тегишли бўлмаган ишларга, яъни ободонлаштириш, дала ишлари, пахта йиғим-терими, мажлисларда қатнашиш, обуна, уйма-уй юриш ва бошқа тадбирларга жалб этиш тақиқланган.\nМажбурий меҳнатга жалб этганлик учун жарима миқдори 10 карра оширилади\n26 авг 15:33 1 дақиқада ўқийсиз


Тарифлар ўсмайдиган бўлди\n“Нұр Отан” партияси Жанубий Қозоғистон вилоят филиали Сиёсий Кенгаши бюросининг дастлабки йиғилиши ўтди.\nБюрода ер муносабатлари, қурилиш, энергетика, уй-жой коммунал хўжалиги соҳаларига оид муҳим масалалар муҳокама қилинди.\nВилоят ер муносабатлари бошқармаси раҳбари Сўзақбай Абдиқулов тупроқ унумдорлигини сақлаш мақсадида алмашлаб экишнинг аҳамияти тўғрисида маъруза қилди.\n– Ҳозирги кунда қонунга мувофиқ фойдаланилмаётган ерларни туман ер жамғармасига қайтариш бўйича тадбирлар юритилмоқда. Сўнгги 2 йилда фойдаланилмаган 248 минг гектар ер аниқланиб, 83 200 гектар ер эгалари огоҳлантирилди, – деди у.\n- Жанубий Қозоғистон вилоятида коммунал хизматлар қимматлашмоқда. Масалан, бир кубометр газга истеъмолчилар 34-36 тенге тўлайди. Ақтўбе ва Шимолий Қозоғистон вилоятларида тариф 9-12 тенгени ташкил этади. Ҳатто бундай вазиятда раҳбарлар баҳони пасайтириш эмас, аксинча, оширишини сўрайди, – деди бюро аъзоси, вилоят маслаҳати депутати Ўмирзақ Мелдеханов.\n– Қозоғистон бўйича ягона тариф киритиш бўйича биз вазирликка таклиф юбордик, лекин бу масала ечимини топмади, – деди вилоят энергетика ва турғун уй коммунал хўжалиги бошқармасининг раҳбари Марғулан Марайим.\n“Нұр Отан” партияси ЖҚВ филиали раисининг биринчи ўринбосари Нурмахан Жўлдасовнинг таъкидлашича, сўнгги уч йилда коммунал хизматлар баҳоси бир неча марта ўсган.\nГаз, сув, электр қуввати баҳоларининг қимматлиги аҳолини ташвишга солмоқда. Вилоят партия филиалининг жамоат қабулига бу масала юзасидан кўп аризалар келмоқда.\nШунингдек, бюро йиғилишида минтақада “Нурли ер” дастури доирасида миллий жамғармадан ва бюджетдан ажратилган маблағнинг мақсадли ва серунум сарфланиши, юритилаётган қурилишлар сифати ва бошқа муҳим масалалар кўрилди. Мажлис якуни юзасидан қарор қабул қилиниб, бюро аъзолари кўрилган барча масалаларни назоратига олишни маълум қилди.\nС. ШАРИФБОЕВА, 2018-02-24, 12:48 182


UzNews - Тошкент шаҳар иссиқлик таъминоти Франция компаниясига берилди\n23 сен 2021, 13:03\nТошкент шаҳар иссиқлик таъминоти Франция компаниясига берилди\nЛойиҳага кўра, дастлаб, пойтахтнинг икки туманидаги кўп қаватли уйларнинг иссиқлик таъминоти модернизация қилинади.\nТошкент шаҳар иссиқлик таъминоти Франциянинг Veolia Central & Eastern Europe компаниясига 30 йилга давлат — хусусий шериклик тамойили асосида берилмоқда. Бу бўйича Вазирлар Маҳкамасининг тегишли қарори қабул қилинди.\nҚайд этилишича, бунинг учун Veolia Energy Tashkent махсус лойиҳа компанияси ташкил этилади.\nКомпания иссиқлик таъминотидаги исрофгарчиликларнинг олдини олиш, авария ҳолатларини қисқартириш, иссиқлик сув ҳисоблагичлар ўрнатиш, энергия ва сув тежамкорлигига эришиши керак бўлади.\nДастлабки икки йилда Бектемир ва Сергели туманларидаги қозонхоналар орқали 118 кўп қаватли уй ва 43 та ижтимоий объектнинг иссиқлик таъминоти модернизация қилинади.\nҚарорга кўра, лойиҳага Осиё тараққиёт банки асосий маслаҳатчи бўлади. Яъни, банк дастлабки 3 йил давомида лойиҳани амалга ошириш ҳамда мониторинг қилиб бориш бўйича Тошкент шаҳар ҳокимлигига кўмаклашади.\nVeolia Central & Eastern Europe компанияси 20 млн евро миқдорида инвестиция киритиши керак бўлади. Лойиҳа доирасида 181 та иссиқлик иншооти ва қозонхона модернизация қилинади, 575,6 км иссиқлик тармоқлари қурилади, 841,1 км иссиқлик тармоқлари реконструкция қилинади, 51,5 минг дона иссиқлик энергияси ўлчов ускунаси ва 2 млн 464 минг 600 дона иссиқлик сув ҳисоблагич ўрнатилади. 391 та махсус техника харид қилади.\nЛойиҳани амалга оширишда Veolia Energy Tashkent махсус лойиҳа компаниясининг юзага келадиган барча молиявий мажбуриятлар Veolia Central & Eastern Europe компанияси томонидан кафолатланади.


Тармоқда янги Xiaomi Mi 5 флагманининг суратлари пайдо бўлди » Ўзбекистон янгиликлари – Zamin.uz\nТармоқда янги Xiaomi Mi 5 флагманининг суратлари пайдо бўлди\nХитойлик ахборот манбалари янги Xiaomi Mi 5 флагман (олий тоифали) смартфонининг “жосуслик” суратларини эълон қилди. Ускуна ҳали расман тақдим этилмаган, бироқ у ҳақдаги ахборотлар Интернетда етарлича тарқалиб улгурди. Бу ҳақда Terabayt.uz хабар бермоқда.\nАхборот манбаларининг маълумотига кўра, 310 доллардан сотувга чиқарилиши кутилаётган Xiaomi Mi 5 Snapdragon 820 процессори, 5,2 дюйм диагонал ва 1920 х 1080 пиксел сиғимли экран, 4 ГБ оператив ҳамда 16 ГБ доимий хотира, шунингдек, 16 мегапикселли камера ва 3030 мАс ҳажмли батарея билан таъминланади. 389 долларлик модель эса 5,5 ёки 5,7 дюймли (quad HD ёки 2K) экран ҳамда 4 ГБ оператив, 64 ГБ доимий хотирага эга бўлади.\nХитойнинг Weibo ижтимоий тармоғи фойдаланувчиларидан бири смартфоннинг олтин, оқ, пушти ва қора рангдаги тўрт хил кўринишдаги тасвирларини эълон қилди.\nСуратларда бармоқ изи сканери жойлаштирилиши лозим бўлган ингичка “уй” (Home) тугмачаси яққол кўзга ташланади. ОАВда тарқалган маълумотларга Xiaomi Mi 5 нафақат ингичка, балки энг тезкор бармоқ изи сканерига эга бўлади. Дисплей эса 2.5D, смартфоннинг орқа томони эса бир оз эгилган 3D ойнаси билан қопланади.\nБундан ташқари, Интернетда муаллиф унда Xiaomi Mi 5 тасвирланган, дея тасдиқлаётган қисқа видеоролик ҳам пайдо бўлди. Видеодан кўриш мумкинки, смартфон бурчаклари рендерлар (компьютер графикаси тасвирлари)даги каби унчалик кучли қайрилмаган. Бироқ компания экран диагоналлари бир-биридан фарқ қилувчи икки смартфонни намойиш этишини ҳам инобатга олиш лозим.\nXiaomi Mi 5`нинг расмий тақдимоти 2016 йилнинг 21 январида бўлиб ўтиши кутилмоқда.\n15:55 Кутилаётган Xiaomi Mi 6’нинг баҳоси маълум бўлди\n07:59 Xiaomi кучли процессор ва камерали Mi 6’ни тақдим қилади\n16:51 Xiaomi Mi S смартфони 4,6 дюймли экран билан жиҳозланиши мумкин\n00:33 Xiaomi MiPad 3 планшети 8 ГБ оператив хотира ва бармоқ изи сканери билан жиҳозланади\n12:51 Рамкасиз Xiaomi Mi Note 2 моделининг суратлари пайдо бўлди\n23:01 Xiaomi Redmi 3S Plus – арзон нархли кучли смартфон


Kutubxona - Anvar Obidjon. Qoʻlaqabli bogʻkursi (hajviya) / Kiril\nSiz shu sahifadasiz: Anvar Obidjon. Qoʻlaqabli bogʻkursi (hajviya) / Kiril\nАсар номи Қўлақабли боғкурси (ҳажвия)\nҚўлақабли боғкурси (ҳажвия)\nСуянчиқли боғкурсилар бу хиёбонда сон-саноқсиз. Лекин, улардан фақат биттасининг ўз исми, аниқроғи, ўз лақаби бор. Уни ҳамма Қў деб атайди. Биров бу боғкурсига ялпайиб ўтираркан, шеригига мақтаб қолади: «Хиёбон бўйича шу Қўдан файзлироғи йўқ. Жуда салқин жойга ўрнашган-да». Бошқаси сал наридаги таксофондан маҳбубасига қўнғироқ қилиб, дейди: «Тўғри хиёбонга келаверинг, жоним. Қўнинг олдида кутиб турибман».\nЭҳҳе-э! Тўрт оёғи ерга қадалгандан буён қучоғида кимларни олиб ўтирмади бу боғкурси. Гоҳ манаман деган ҳурлиқолар билқиллаб тиззасига қўнади, гоҳ божаси тўнғиз майхўрлар шилқиллаб устига ағанайди. Дам иккита ашаддий душманнинг боши шу ерда қовушиб, учинчи бир ғанимнинг оёғига болта уриш режасини тузишса, дам киссавурлар шилдираб келишиб, отарчилардек висирлашганича пул бўлишади. Мижозлар орасида Қўга энг ёқадигани – севишганлар. Улар ўта самимий, буткул безарар. На бировнинг шаънига таппи чаплашади, на ўзгага қасд қилишади. Аксинча, гапларнинг ширали-ширалисини танлаб сўзлашади, бир-бирларини сутга тўйган кучуклардек искашиб, яйраб-яшнаб ҳингиллашади.\nБарча боғкурсилар орасида ёлғиз Қўгина тайинли лақаб орттиришига ҳам ана шу ошиқлардан бирови сабабчи бўлганди. Ўша куни чўғизкўз йигит севгилисини жуда узоқ кутди. Кутавериб, салкам бир қути сегаретни булутга аъзо қилди. Охири чўнтагидан чалаузарини олиб, оташтафт кўксини суянчиққа босганича аллақандай битикларни муҳрлашга тушди. Пухта ишлади. Чуқур-чуқур ўйиб ёзди.\nЭндигина «Қў...» деган нақш пайдо бўлган ҳам эдики, «узр, Қўшоқ ака, кўпроқ куттириб қўйдим», деб жононаси келиб қолди. Қўшоқвой, чамаси, ўз номини абадийлаштирмоқчи эди. Висол лаззатининг иси уни эзгу ниятдан чалғитди-ю, бошлаган улуғвор иши чаласича қолиб кетаверди. Шунақа, маиший эҳтиёжлар микроби ҳар қандай улкан мақсадни фалаж қилади.\nЎша куни Қўшоқвой узоқ кутганининг ўчини олмоқчидек, пешиндан то қош қорайгунча қиз билан айш суриб ўтирди. Кўчма дўкончасини чақалоқлар аравачасидек итарганича пиртаволлар бўйлаб тинсиз айланиб юрувчи оқ либосли хотинларнинг биридан гўмма олиб ейишса, бошқаси уларга музқаймоқ ялатиб ўтди. Яхшиямки, ҳозирча кўчма меҳмонхона йўқ. Бўлганда, шу ерда бир йўла тунаб қолишармиди...\nҚиз Қўга жуда ёқиб тушди. Кийиниши одмигина. Кўкқарға атлас кўйлагининг этагини тез-тез тиззага тортиб қўйиши унинг ниҳоятда уятчан эканини кўз-кўзлаб турар, белига шоввадек қуйилган майдаўрим сочлари ҳатто ўткинчиларнинг туйғусини ҳам қитиқлаётгандек туюлар, ёқимтой табассуми иссиқ истараси билан шоҳсупа талашаётгандек эди. Айниқса, Қўшоқвой пиртаволдан ойисига тирмашгудек бўлиб ўтаётган жингалаксоч болакайни кўрсатиб, «бизниям шунақа ўғлимиз бўлади, отини Қўрғонбой қўямиз», деганида, қизнинг юзлари туйқус ловуллаб, шунақанги очилиб кетдики, оддий ҳаё кишига бу қадар латофат бағишлашга қодирлигидан Қў ҳайратга тушди…\nМомақалдироқдек бехосдан янграган бу овоз Қўнинг хаёлини сочиб юборди. Ҳозиргина ёйма усулда тупурилган нос қумалоқлари пиртаволга дўлдек ёғилиб, четдаги майсалар сари тирқиради. Жигарранг костюм-шим устидан беастар кўк духоба чопон кийган биққигина қария оғзидаги нос қуйқумини тил учида марказлаштириб, тупукни иккинчи бор ташқарига йўналтиргач, боғкурсининг қоқ белига келиб ўтирди.\nҚўнинг қовурғалари қирсиллаб кетди.\nҚария, ҳансироғи босилгунча, юзи ва кўкракларини рўмолчада тердан тозалаш билан банд бўлди. Тафти пасайгандан кейин, рўмолчага амнистия бериб, соқол-мўйловини тароқда шихмола қилишга ўтди. У ўтган-кетганни бақадек гўлайиб кузатар, эркакларга апил-тапил кўз ташлаб, аёлларни ишқорланган нигоҳ билан қарши оларди. Ора-сира чўнтагидан пул чиқариб, қайта-қайта санашга берилар, ўткинчи аёлларга зимдан мушукқараш қилиб қўярди.\n– Так… тук. Так… тук.\nҚадам товуши таралаётган ёққа юзланди-ю, Ҳолливуддаги хонимлардек башанг ва ҳарир кийинган бўянчоқ навжувон битта-битта босганича ўзи сари яқин-лашаётганини кўриб, қариянинг кўзлари пуфланган чўғ мисол бир ялинланиб олди. Сўнг, мўминтой қиёфага кириб, четга сокин нигоҳ қадади. Ёнидан яна пулларни чиқарди. Уларни навбатма-навбат қуёш нурига тутиб, синчиклаб кўздан кечиришга киришди.\nНавжувоннинг қадами баттардан секинлашди. У ёқ-бу ёққа киборланиб қараб олгач, секин келиб қариянинг қаторига ўтирди. Қария гўё уни пайқамагандек, пулларни офтобга солишда давом этди.\n– Нима, ясамага ўхшаяптими? – сўради навжувон мийиғида кулимсираб.\nҚария унга эндигина эътибор бераётган сиёқда боқиб, мулойим жавоб қилди:\n– Эҳтиётдан бир текшириб кўряпмиз-да, ойпошшо.\n– Долларларингиз нуқул бешталик-ку. Йирикроғидан йўғакан-да?\nНавжувоннинг пичинг ила сузилиб боқишига монанд қариянинг қиёфасида ҳам йиллар давомида пишириб-пухталанган тагдор суюқланиш ифодалари балқиганини зийрак Қў назардан қочирмади.\n– Йириклари сандиқда туради, ойпошшо, – дея тамшаниб тиржайди қария.\nНавжувон калта ва хўппак сочларини силкитиб: «Кампирингиз устида ухлайдиган сандиқдами», деб кулган эди, қариянинг бирдан қовоғи уйилди.\n– Қанийди кампирим тирик бўлса, – деди у. – Бунақа қоғозларни бошидан ҳовучлаб сочмасмидим. Бир ярим йилдирки, ҳайҳотдек ҳовлида ўзим сўппайиб яшаяпман.\n«Шунгаям қовоқ-тумшуқми? – ўйлади Қў. – Мана биз яралганимиздан бери ёлғизмиз. Жала ёғадими, қортўфон турадими, шу жойимиз – жой. Манавини ҳақиқий сўппайиш деса бўлади. Ваҳоланки, биз тўйма-тўй судраб юриладиган хашаки тахтаешаклардан эмасмиз. Хўжайинларнинг алоҳида буйруғи билан ясалиб, хиёбонга тантанавор ўрнатиб қўйилганмиз».\nУ ёқда гап гапга уланиб бораверди. Қария ўғил кўрмаганини, биттаю битта қизи эса инсофи қўзиганда, ойига бир-икки марта келиб-кетишлигини, орттирган мол-дунёсиям бунақада кишига татимаслигини айтиб, банда орқали Худога арзланган бўлди. Навжувон бу оламда буткул бахтиёр одамнинг мавжудлигига шубҳаси борлигини билдириб, гапни эрининг ноқобиллиги-ю, қайнонасининг ялмоғизлигига, ўзининг ҳад-ҳисобсиз ташвишлари-ю, бугунги турмуш қийинчиликларига келтириб тақади.\n– Манавини кўряпсизми? – навжувон кўйлагининг барини тиззасидан юқорироққа суриб, гулдор қора пайпоғининг йўрмаб чатилган жойини кўрсатди. – Ҳатто шуниям янгисини сотволишга бош қотиришим керак. Ўргилдим бунақа ҳаётдан.\nКўзига негадир иссиқроқ кўринаётган навжувоннинг бу сўзларини тинглаб, Қўнинг бир томондан унга раҳми келса, иккинчи томондан, пайпоқ кийиш ҳозирча боғ-курсилар орасида русум бўлмай турганига шукур қилди.\n– Шу кунларда бунақа пайпоқнинг пулига ярим пуд гуруч беради, – кўзи навжувоннинг оёқлари бўйлаб ўрмалар экан, оғзида сўлаги чилпиллаб сўз қотди қария.\n– Топдингиз. Биларкансиз.\n– Умримиз тижоратнинг қайновида ўтяпти, ойпошшо. Биз билмасак, ким билади? Ҳатто анави таши ялтироқ, ичи қалтироқ тўплингиз қанча туришиниям биламиз. Вих-х-х...\n– Ҳа, кулинг! Пулингиз кўп-да!\nЮзидаги бужурларни патак соқоли билан ниқоблаган бир ишкамбафеъл қариянинг ёмғирдан кейинги гултожихўроздек ёғдуланиб турган малакзодани писандалаб мас-харалаши Қўга оғир ботди. Боғкурсилар бир-бирини эрмаклашни ҳам, камситишни ҳам билишмайди. Сабаби– улар ҳали пулдор ва ночор тоифаларга бўлиниб улгуришмаган.\n–Дарров лунжингизни осилтирманг-да, ойпошшо, –\nтитроқ кафтини навжувоннинг тиззасига палапартиш уриб, унга таскин беришга интилди қария. – Кўнглингизни оғритган бўлсак, майли, гуноҳимизни ювамиз. Битта зўр тўпли биздан. Ўзиям италиёники. Кечагина бир тўпини уйимга ташлаб кетишувди.\nНавжувоннинг узун киприклари қарияни нишонга олганича бир неча дақиқа тиккайиб турди. Сўнг юзида хиёл кулдиргич жилваланди.\n– Унақасига кучимиз етмаса-чи?\n– Энди-и битта тўпли биздан деганимиздан кейин, гап тамом-да, – қария навжувоннинг елкасидаги соч қазғоқларини сийпалаган тарзда қоқишга тушди. – Қола-верса, қозонимга қўлингиздан ширинлик юқтириб, битта ош дамлаб берсангиз, узилиш бўпкетармиз, ойпош-ш... Ҳартугур, отингизни билволайлик.\nНавжувон қарияга кўз қирида пирпира-пир боқиб гижинглади ва шеърий оҳангда тоблаб-тоблаб деди:\n– Мени отим – Гулийзар!\nНавжувоннинг жоноқи олмадек қип-қизил бўялган лабларидан шу сўз ҳаволанди-ю, Қўнинг чўян оёқлари бирдан зинғиллаб кетди, ёғоч танасининг аллақаери «жаз-з» этиб куйгандек бўлди. Икки ҳафтача илгари бир гўлаҳпадар безори сигаретини унинг баданига эзғилаб ўчирганида айни шу жизиллоқни туйган эди.\nҚария ва навжувон ўринларидан қўзғалишаётиб, яна нималарнидир гаплашишди. Қў уларнинг оғзи қимирлаётганини кўриб турса-да, бу паллада бирон-бир гапни на тинглайдиган, на англайдиган аҳволда эди.\n«Бу ўша! – вужуди изғириндан чирсиллаётгандек карахтланиб хаёлидан ўтказди Қў. – Уни энди танидим!»\n– Гулийзар! – дея тортинчоқ қизнинг шоввасимон кокилларини шавқланган куйи силаб хитоб қилганди ўша куни Қўшоқвой. – Бундай яп-янги отни сизга ким топиб қўйган ўзи?!\nОмаддан талтанглаган қария жонивор олифталанганича, чатаноқланиб-чатаноқланиб одимлар эди. Докасифат мовий кўйлак устидан кенг ва гажимдор оқ нимча кийган навжувон эса, ихлос ила ясалган бежирим қайиқдек унинг ёнида текис сузиб борарди.\nБўйи етиб-этмаган оққушбўйин қиз майдаўрим сочларини ўпоғич шамоллардан қизғанаётгандек ҳовучида тутамлаб келиб, бўм-бўш боғкурси оғушига оҳистагина қўнди. Ҳануз ўша карахтлик домида бўлган Қў буни сезмади ҳам.\n"http://www.kutubxona.com/wiki/index.php?title=Anvar_Obidjon._Qoʻlaqabli_bogʻkursi_(hajviya)_/_Kiril&oldid=2374" dan olindi


ХАЛҚ ОВОЗИ – ХАЛҚ ҲУРМАТИДИР Уни суистеъмол қилишга ҳеч бир депутат ҳақли эмас!\nПрезидентимиз Шавкат Мирзиёевнинг Олий Мажлис Сенати аъзолари ва Қонунчилик палатаси депутатларига Мурожаатномасини диққат билан тингладим. Ҳаққонийлиги, таҳлилий-танқидий фикрларга бойлиги, реал ҳаётни акс эттирганлиги билан халқимиз ва жаҳон ҳамжамиятининг эътирофига сазовор бўлаётган ушбу Мурожаатнома мени ҳам тўлқинлантириб юборди.\nУнда таъкидланган жуда кўп масалалар ҳақидаги Президентимизнинг мулоҳазаларини тинглаган ҳар бир киши у инсоннинг оддий халқ ичида эканлиги, халқ дардини юракдан ҳис эта олиши, халқига меҳри-муҳаббати чексиз эканини англайди.\nМен - депутатман. Президентимизнинг парламент, депутат ва сенаторларнинг фаолиятидан қониқиш ҳосил қилмай айтган холисона фикрлари, айниқса, «…депутатлар, сенаторларимиз уйғониши керак, бу – ҳаёт талаби, деган гаплар гаплигича қолиб кетди. Яна бир бор айтаман, кутилган амалий натижа йўқ», деган сўзларида ҳаёт ҳақиқати акс этган.\nТан олишимиз керак, жуда кўп одамлар, оддий одамлар ўз сайлов участкаси, округидан шаҳар, туман ва вилоят кенгашларига депутат этиб сайланганлар кимлар эканини билмайди. Депутат ҳам депутат бўлиб сайланганидан кейин бирон марта бўлсин ўзига депутатлик мақомини берган ўша ҳудуд, ўша инсонлар ҳузурига бормаган. Улар билан бирон марта бўлсин юзма-юз суҳбатлашмаган, муаммоингиз борми, бўлса айтинг, ҳал этишга кўмаклашиш учун менда ваколат бор, ахир сизлар мени шунинг учун сайладингизлар, демаган. Аҳвол худди шундай, лекин ўша депутатнинг қалин-қалин папкалари бор, уларда худдики депутатликни қойиллатиб бажариб қўймоқда…\nБиз қонунлар қабул қилаяпмиз. Аммо бу қонунлар ва қонуности ҳужжатлар моҳиятини оддий халқ тушунмаса, моҳиятини англамаса, керак пайтида ундан фойдалана олмаса, унинг халққа нима кераги бор? Бир туманнинг ёки шаҳарнинг истаган маҳалласига киринг-да, ўнта эшикни қоқиб, сизга пешвоз чиққан инсондан бирон-бир қонун ҳақида сўранг. Қандай жавоб олишингиз кундек равшан. Бу одамларнинг аксарияти елка қисиб қўя қолишади.\nБу жуда аянчли ҳолат эмасми? Президентимизнинг куйиниб сўзлашларида жон бор дегани эмасми? У киши таъкидлаган «қонуннинг бирдан-бир манбаи ва муаллифи том маънода халқ бўлиши шарт» деган гаплар эса ана шундай ҳолатларнинг сир эмаслигини кўрсатади. Демак, эндиликда «ҳар бир қонун лойиҳаси юзасидан фикр ва таклифларни қуйидан – фуқаролардан, жойлардаги халқ депутатлари Кенгашларидан олий тартибини кенг жорий этиш зарур. Қонунларни қабул қилиш жараёнида уларни аҳоли ўртасида ҳар томонлама муҳокама қилиш тизимидан самарали фойдаланишимиз керак».\nМурожаатномада Шавкат Миромонович барча соҳаларда вазиятни ҳар томонлама ўрганиш ва мавжуд муаммоларни ҳал этиш учун таъсирчан чоралар ишлаб чиқишда Олий Мажлис палаталари ва сиёсий партиялар ролини янада кучайтириш кераклигига эътибор қаратиб, «бу жараёнда ҳам рақамлар кетидан қувиш амалиётидан воз кечиш лозимлигини, қоғозда юзлаб масалаларни ҳал этгандан кўра, амалда бир нечта муаммони ҳал қилиб берсангиз, одамлар сизлардан рози бўлади. Энг муҳими, ҳаётдаги ўзгаришларни халқимиз билиши, давлат ҳокимияти тизимида ҳақиқатда ўз вакили борлигини сезиши керак. Бўлмаса, барча ишларимиз, тадбирларимиз зое кетади», деган фикрларни баён этдилар.\nМен маҳаллаларда кўп бўламан. Бир сафар касби новвой бўлган отахондан эшитган сўзларимни унутолмайман. У кишидан ўтган сайловда кимни, нима учун депутат этиб сайлаганлари ҳақида сўраганимда, шундай жавоб берган: «Депутатлик – расмиятчилик дегани-да. Ўтган йили маҳалламиздан бир бадавлат йигит ўз пулига кўчаларимизни асфальт қилдирди. Уни роса дуо қилдик. Аммо бир пайт қаердандир бир одам келиб, мен депутатман, деди. Уни шу пайтгача кўрмаган эдик. Эртаси куни уни телевизорда оғиз кўпиртириб, «фалон маҳалланинг фалон километрлик лой кўчасини асфальт қилинишига эришдик», деяётганини эшитиб, депутат деганидан хафсаламиз пир бўлди. Бу ҳолни халқда қўпол бир ташбеҳи бор-ку, аммо айтиш ноқулай…»\nБу воқеанинг изоҳи ўзингизга ҳавола, муҳтарам замондош.\n2017 йилни «Халқ билан мулоқот ва инсон манфаатлари йили» деб номладик ва шу муносабат билан ташкил этилган Ўзбекистон Республикаси Президентининг Халқ қабулхоналари ва Виртуал қабулхонага қисқа вақт ичида мурожаатлар дўлдек ёғилиб кетди. Бу нима эди? Бу - халқ дардини айтишига, муаммосининг ечимини топишига бир имкон эди. Демак, шу пайтгача халққа бундай имкон берилмаган. Ахир, халқ дардини тинглагувчилар – бизлар – депутатлар эмасмидик? Бизни бежиз «халқ депутатлари» деб аташмайди-ку?\nБир сўз билан айтганда, юқоридаги Мурожаатнома кўзларимизни очиши, сергак торттириши, асл вазифамиз, бурчимизни англатиши керак ва шундай бўлиши шарт. Биз депутатлар билдирилган фикрлардан тўғри хулоса чиқариб, фаолиятимизда кескин ўзгариш ясамасак, халқ бизга қайта ишонмайди ва овоз бермайди.\nХалқ депутатлари Наманган шаҳар Кенгаши депутати.\nҲУРМАТИДИР ҳеч ҳақли қилишга эмас ХАЛҚ ХАЛҚ Уни суистеъмол ОВОЗИ депутат бир


XXIII Қишки Олимпия ўйинлари хотиралари – Ўзбекистон миллий олимпия қўмитаси\nXXIII Қишки Олимпия ўйинлари хотиралари\nБолалик пайтимда Олимпия ўйинлари мусобақаларини телевизор орқали томоша қилар эканман, бу менга ақл бовар қилмайдиган мўжизадек туюларди. Йиллар ўтган сари спорт оламидаги ана шу энг йирик халқаро мусобақаларга бориш ўйларим ҳам ёддан кўтарилган эди. Бироқ Ўзбекистон Миллий олимпия қўмитаси ходими бўлгач, авваллари умид ҳам қила олмаган энг катта орзуим ушалди.\n2018 йилда мен Корея Республикасининг Пхёнчхан шаҳрида 9-25 февралда бўлиб ўтган XXIII Қишки олимпия ўйинларида мамлакатимиз миссияси раҳбари сифатида иштирок этиш бахтига муяссар бўлдим. Ушбу Қишки олимпия ўйинларда Ўзбекистондан икки спортчи: тоғ чанғиси бўйича Комилжон Тўхтаев ва музда фигурали учишда Миша Гэ қатнашган эди.\nОлимпия ўйинларида иштирок этиш менинг учун нафақат катта бахт, шунингдек улкан масъулият ҳам эди. Бу мусобақалар мен учун иккинчи энг йирик спорт тадбири эди. Аввалги комплекс мусобақаларда яхшигина тажриба орттирган эдим, аммо бу сафар Олимпия ўйинларида миссия раҳбари сифатида каминага жуда кўп янги вазифалар ва масъулиятлар юкланганди. Зиммамда спортчиларимиз, тренерларимиз ва делегациямиз бошқа расмий шахсларининг Олимпия ўйинларида иштирок этишлари учун ҳамма энг қулай шарт-шароитларни яратиб бериш вазифаси турарди.\nҚишки олимпия ўйинлари мусобақалари Очилиш маросими кунидаёқ бошланганди. Бу тантанали тадбир бошланишидан аввал Ўйинларда иштирок этаётган 92 мамлакат делегациялари улкан хонада тўпланишганди. Барча мамлакатларнинг спортчилари ва делегация аъзолари бу ерда бир-бирлари билан танишиш, суҳбатлашиш, эсдалик совғалари билан айрибошлаш имкониятига эга бўларди. Бу ерда мен машҳур спортчилар Мартен Фуркат, Лаура Дальмайер, Марит Бьёрген ва бошқаларни учратдим. Шунингдек бошқа мамлакатларнинг миллий олимпия қўмиталари вакиллари билан танишдим. Шундан сўнг делегациялар Бош стадионга навбатма-навбат чиқа бошлашди. Шу тарзда ҳаммани кўлами, чиройи ва уюшганлиги билан ҳайратга солган Очилиш маросими бошланди.\nПарадда Ўзбекистоннинг уч вакили – миссия раҳбари сифатида мен, спортчимиз Комилжон Тўхтаев ва унинг тренери қатнашди. Комилжон Тўхтаев Ўзбекистон жамоаси байроқдори бўлди. Бутун жаҳон спорт жамоатчилиги орасида тантаналарда иштирок этар эканман, Ўзбекистон вакили эканлигимдан ғоят ғурурланар, бахт-қувонч ҳисларим тўлиб-тошган эди.\nПарадда ноёб воқеалардан бири Тонга мамлакати байроқдори чанғичи Пита Тауфатофуа ўз мамлакати байроғини миллий либосда – мой сурилиб ялтиллаётган яланғоч гавдасида таовале белбоғи билан шахдам одим отиб ўтиши бўлди. Шуниси эътиборлики, у 2016 йилда Рио-де-Жанейродаги Ёзги олимпия ўйинларида ҳам ўз мамлакатининг байроқдори бўлган.\nЯна бир ноёб воқеа – ушбу Олимпия ўйинлари Очилиш маросимида Жанубий ва Шимолий Корея давлатлари делегацияларининг ягона Корея байроғи остида ўтганлари бўлди.\nЭртаси куни бевосита қишки олимпия ўйинлари мусобақалари бошланди ва мен уларда қатнашдим. Бизнинг спортчи ва унинг тренери билан тоғ спорти мусобақаларини кўргани бордик. Ўша ерда, баланд тоғда турли мамлакатлардан келган спортчилар ўртасида уларнинг мусобақаларга қандай эътиборлик билан тайёргарлик кўришлари, маррага етганларидан сўнг орзиқиб эришган натижаларидан нақадар ҳаяжонда бўлишларини кузатдим. Спортчилар бу мусобақаларга йиллар давомида тайёргарлик кўришади, қилган меҳнатлари самара келтирса – фахрий шоҳсупадан ўрин олсалар, фақат ўзларини эмас, шунингдек давлатларини ҳам шон-шуҳратга буркашади. Юксак даражада бўлиб ўтаётган мусобақаларни кузатар эканман, бу беллашувлар фақат томошабинлар учун жуда қизиқарли ва ҳаяжонли бўлмасдан, спортчилар уларда жароҳатлаши ҳам мумкинлигига гувоҳ бўлдим.\nШунингдек, биатлон бўйича мусобақаларни ҳам кузатдим, уларда ҳар бир нишонга тегмаган ўқ ва чанғида учишда ҳар бир он мусобақа тақдирини ҳал қилишига амин бўлдим. Беларусь аёллар терма жамоаси аъзоларининг мусобақада иштирок этишларини кузатар эканман, уларнинг жипслиги, уюшқоқлиги ва интизомлиги олтин медалга сазовор бўлишлари замини эканлигига ишонч ҳосил қилдим. Мусобақалар ўтказилмаётган пайтда спортчилар кураш олиб борадиган трассани айланиб чиқиб, биатлон жуда чидамли ва матонатли спортчиларнинг мураккаб спорти эканлигига гувоҳ бўлдим.\nЎз ҳаётимда илк бор Россия, Канада, Чехия каби терма жамоаларнинг мусобақаларини кузатдим. Бу мусобақалардаги муҳитни сўз билан ифодалаш қийин, ҳис-туйғулар ниҳоятда жўш уради.\nШунингдек, муз устида фигурали учиш мусобақаларида ҳам бўлдим. Терма жамоамиз спортчиси Миша Гэ, номдор спортчилар Юдзуру Ханю, Алина Загитова ва Евгения Медведеваларнинг чиқишлари менда унутилмас таассурот қолдирди.\nШуниси қизиқарлики, Қишки олимпия ўйинлари икки шаҳарда – тоғ чанғиси спорт турлари учун Пхёнчханда ва хоккей, фигурали учиш, керлинг ва ҳоказолар учун Каннинда бўлиб ўтди. Терма жамоамиз аъзолари фақат спортчилар К.Тўхтаев ва М.Гэдан иборат бўлиб, улар Олимпиаданинг турли қишлоқларида туришарди. Шу сабабли улар олдига бориш учун кунига қор ва муз қоплаган йўлаклардан бир неча километр масофани босишга тўғри келарди.\nҚишки Олимпиадани ўтказиш даврида Корея Республикасининг Миллий олимпия қўмитаси томонидан мусобақаларда иштирок этаётган барча делегациялар учун қабул маросими ўтказилди. Ушбу маросимда Халқаро олимпия қўмитаси президенти Томас Бах билан учрашдим. У бир ўзи турган пайтда олдига бордим ва Ўзбекистон делегацияси миссиянинг раҳбари эканлигимни айтиб, у билан кўришдим. Томас Бахга унинг Халқаро олимпия қўмитасидаги фаолиятидан ниҳоятда завқланишимни билдирдим. Шундан кейин у билан суратга тушдим. Мен, шунингдек Бирлашган Миллатлар Ташкилотининг 8-Бош котиби Пан Ги Муннинг қўлини олишга муяссар бўлдим.\nОлимпия ўйинлари мен учун фақат қимматли тажриба бўлибгина қолмасдан, маҳаллий об-ҳаво синовидан ҳам ўтказди. Ўзбекистон фуқароси бўлганим учун мен анчайин юмшоқ қиш об-ҳавосига ўрганиб қолганман. Пхёнчханнинг совуқ ва юқори намли об-ҳавоси эса ҳайратлантирмай қолмади. Аммо ҳар бир спортчи, шунингдек делегат об-ҳавоси турлича бўлган мамлакатларда ўтказиладиган мусобақаларга тайёр туриши керак. Ҳудди шунинг учун улар иложи борича тезроқ маҳаллий шароитларга мослаша олишлари керак.\nПхёнчхандаги Қишки Олимпия ўйинлари ҳаётим ва хизмат вазифамда муҳим роль ўйнади. Олимпия ўйинларидаги фаолиятим давомида Ташкилий қўмита, Халқаро олимпия қўмитасининг кўпгина вакиллари билан танишдим, улар зарурат туғилганда менга маслаҳатлари билан ёрдам қўлини чўзди. Натижада бу Олимпия ўйинларида орттирган тажрибам Ўзбекистон делегациясининг Индонезиядаги Осиё ўйинларида ва Аргентинадаги Ёшлар Олимпиадасида иштирок этишларини ташкил этишдаги, шунингдек 2021 йилда Токиода бўладиган Олимпия ўйинлари Ташкилий қўмитасидаги фаолиятимга ёрдам берди.\nбош мутахассиси Нозим Атакулов\n3 May, 2020|Ўтган қишки олимпиадалар, Янгиликлар|


Шиаларнинг асоссиз даъволари — KUKALDOSH.UZ\n25.04.2018 / - Мақолалар, Янгиликлар\nШиаларнинг асоссиз даъволари\nШиа сўзи луғатда — “тарафдор” деган маънони англатади. Уларнинг эътиқодига кўра Али(р.а) га Пайғамбаримиз васият қилганлар, шунга кўра пайғамбаримиздан кейин инсонлар Ул зотнинг васиятига қарши чиққан ҳолда, Абу Бакр Сиддиқ (р.а)га байъат берганларни диндан чиқдилар деган қуруқ давони олға сурдилар.\nАслида бу даъво қанчалик тўғри ёки нотўғри экан Пайғамбаримиз (с.а.в) ҳаётларидан кўрсак бўлади. Пайғамбаримиз (с.а.в) Ислом динини олиб келганда биринчилардан бўлиб иймон келтирган, Ул кишига далда бўлган, бир жиҳатдан диндаги иккинчи мусулмон бўлган зот ҳам Абу Бакр (р.а) эмасмидилар, Пайғамбаримиз (с.а.в) мусулмонларни ҳижратга буюрганда, ўзларига шерик қилиб ул зоти шарифни танлаган эмасмидилар, Росули Акром (с.а.в)нинг хузурларида Ул кишининг саҳобалари кетма-кет саналганида,улзотни биринчи эътироф қилишганида инкор қилмай маъқуллаганлари, ул зотни умматларнинг энг улуғи эканига далолат эмасми? Вафотларидан олдин ҳасталаниб қолганларида у зоти шарифни мусулмонларга Имом қилиб сайлаганлари Росули Акром (с.а.в) ҳаётларидаги энг ката исбот бўлиб хизмат қилмайдими? Агар уларнинг фикри тўғри бўлганда эди, зикр қилинган муҳим вазиятларда Абу Бакр (р.а) ўринларига Али (р.а) ни қўяр эдилар. Шундай экан уларнинг бу даволари пуч нарсадан бошқа нарса эмасми?!\nУларнинг бузуқ эътиқодлари асосан қуйидагилардан иборат:\n1)“БАДО”- Аллоҳ ҳам инсонлар каби олдиндан билмаган нарсаларни ўрганиб билиб боради дейдилар. Ваҳоланки оламлар Роббиси бўлган Аллоҳ таолони инсонда бор сифатлар билан сифатлашлик- ката гуноҳлардандир.\n2) “ТАҲРИФ”- Қуръони Каримни ўзгартирилган деб айтадилар. Аллоҳ Таоло ўз Каломини Ўзи сақлашлиги ҳақида ваъда қилган ва Аллоҳ Таоло ваъдасига ҳеч қачон хилоф қилмайди.\n3) Ҳалифа ва улуғ аёл саҳобияларни хўрлаш- улар Абу Бакр, Умар, Усмон ва Оналаримиз Оиша, Ҳафса, Ҳинд ва Умму Ҳакамларни бутлар деб атайдилар. Ва уларни динни ашаддий душманлари деб биладилар. Хаттоки буларга эргашган инсонларни кофир деб билишади. Улар зикр қилган бу инсонлар аслида, ислом динини устунлари хисобланадилар. Ислом дини ривожига энг ката хисса қўшган, Росули Акром (с.ав)га таянч бўлган бу зотларни бут санамга қиёслашлик қанчалик тубан иш бўлишини билмайдилар.\n4) “МУМИъА”- улар маълум муддатга аёлни никоҳлаб олиб, сўнг ташлаб кетиш ва яна бошқа аёлни ўз никоҳига олиб хохлаган вақтида уни ҳам ташлаб кетиш шаръан жоиз деб ҳисоблайдилар. Агар улар айтганидек, бу иш шаръан жоиз бўлганда жамиятда бузуқчилик авж олган, оилалар бузилган, кўплаб болалар етим қолган бўларди. бундай бузғун ишлар эса Аллоҳ Таолонинг шариатида харом этилган ишлардан ҳисобланади. Шунга ўхшаш бир неча асоссиз даъволари бўлган бу тоифа афсуски хозирги кунда ҳам бир қатор давлатларда ҳам мавжуд бўлиб, айниқса, Эрон давлатида авж олган.\n“Кўкалдош” ўрта махсус ислом билим юрти мадрасаси\n1-курс талабаси Парпиев Зоҳидилло\nФойдаланилган манба: А. Тўлиповнинг “Ислом ва Ақидапараст оқимлар” китобидан\nБилим ва ҳунар инсоннинг доимий ҳамроҳидир.\n“Ирода” сифати ҳақидаги савол-жавоблар\nРамазон фазилатли ой\nХуш келдинг шаҳри султон!\nРамазон тақво ойи\nРамазон сабр ойи


Халқ ўзи боқаётган партияларни танийдими? « O'zbekiston ERK Demokratik Partiyasi\n– Партия етакчиларидан Алишер акани биламиз, Халқ демократик партиясидан;\n– ҳа, партияларни биламан. Масалан, «коммунист партияси»;\n– билмаймиз. Тўғрисини айтайми? Сиёсатга аралашмаймиз, фойдаси йўқ;\n– партияларнинг сони – 17 тами, 15 тами;\nЎзбекистон Либерал демократик партияси – 36 млрд 564,9 млн сўм;\n«Миллий тикланиш» демократик партияси – 25 млрд 818,4 млн сўм;\nЎзбекистон Халқ демократик партияси – 16 млрд 465,1 млн сўм;


Сафарали Сиддиқовнинг Футбол — спорт қироли! номли блоги\nКиритилган сана: 2019-10-24 01:23\n"Реал"нинг Палма де Мальоркадаги мағлубияти кўпгина саволларга ойдинлик киритди. Оролликлар ҳар томонлама "Реал"дан устун ўйнашди. "Реал"нинг ёши ўтиб қолган футболчилардан тузилган жамоаси барибир бир кун бўлмаса бир кун қоқиларди.\nАхир, 33 ёшли Серхио Рамос, 34 ни уриб қўйган Лука Модрич, 32 ёшли Бензема... Хуллас, жамоанинг ўзаги қариб бўлган. Жамоанинг кучи бор-йўғи бир таймга етяпти. Клуб академиясидан ҳам муносиб ўринбосарлар чиқмаяпти. Чиққанларини ҳам улғаймасидан пуллаб юборишган. Мората, Хесе, Мата, Маркос Алонсо каби футболчилар ҳозирги кунда "Реал"га жуда керак. Трансфер сиёсатида ишлар кўнгилдагидек эмас. Олиб келинган Эден Азар, Лука Йович кабилар ҳали "Реал"га муносиб эканликларини исботлашгани йўқ. Неймар ва Мбаппени эса “ПСЖ” икки дунёда ҳам қўйвормайди. Ана шунинг учун Перес жаноблари ҳамма айбни ўз бўйнига олаверса ҳам бўлади.\nЭнг асосийси, жамоага Роналду етишмаяпти. Роналдудек футболчи "Реал"га бошқа келадими-йўқми билмайман, лекин ана шу йўқотиш жуда катта йўқотиш эди. Минус 40 та - 50 та гол дегани эди бу. Гарет Бэйлнинг Чемпионлар лигаси финалида киритган акробатик голидан кейин, жамоада келгусида етакчиликни қўлга олишини айнан у қўлга олади дейишди. Аммо Бэйл Роналдунинг ярмича ҳам эмас экан. Ўзи ўша 2017-2018 мавсумидаёқ "Реал"нинг даври тугаётгани аёнлашганди. Футболчиларнинг ёши ўтиб қолган, жамоани ёшартириш кун тартибидаги асосий вазифалардан бири эди. Аммо кетма-кет Чемпионлар Лигасидаги 3 марта ғолиблик ҳамманинг бошини айлантириб қўйди.\n"Реал" ўзини дунёда энг зўр ҳисоблаб, келажак ҳақида ўйламай қўйди. Ўтган йилги шармандали натижадан кейин Зидан жамоага бош мураббий бўлиб қайтди. Бироқ ихтиёрида муносиб жамоа бўлмагандан кейин у ҳам нима қилсин? 33-34 ёшли қариялардан тузилган жамоа бир мавсум Ла-лига ўйинлари шиддатига дош бера оладими? (Мен Чемпионлар Лигаси ўйинларини қўшмай айтяпман). Дарвоқе, Зидан жамоани қутқаргани, ёрқин ғалабаларга бошлагани келди. "Реал"нинг ўрнида Сан-Марино терма жамоаси бўлганда ҳам Зидан ўзини кўрсата оладими?\nХуллас, бу ўйинчилар билан, Зидан бобо, ҳеч нарса қилолмайсиз. Рақиб академиясидан Карлос Перес, Ансу Фати каби истеъдодлар етишиб чиқаётган пайтда "Реал" академияси умуман мақтанолмайди. Хуллас, Зидан бобо, сиз "Реал"да авлодлар алмашинувига эҳтиёж сезилиб, бу борада клубда ҳеч қандай ишлар амалга оширилмаётган пайтда келдингиз. Яна ўша 30 дан ўтиб кетган "мегаюлдузлар" билан ишлашга мажбурсиз. Бу ёқда "Реал" мухлислари жамоадан фақат ва фақат ғалаба кутади. Сиз эса ана шундай янгиланишга муҳтож жамоага қайтиб ўзингизни ЗАМБАРАК ЎҚИга тутиб бердингиз. Бу ёғига эса сизга сабр тилаймиз...


БОЙЛИККА ЎЧ ҚИЗНИНГ КАСОФАТИ.\n— Вой, Холи, бормисан? Намунча-а? Шу томонларда бир ўртоғим бор эди, хабар олай-чи, ўликмикан, тирикмиканам демайсан-а?\n— ўпкаланган бўлди Мастура. — Кун бўйи бир ўзим зерикиб, қон бўлиб ўтиришимни билардинг-ку! Холида кула-кула ичкарига кириб жиҳозларни кўздан кечира бошлади.\n— Ў, зўр-ку-а? — деди табиатан ҳасадгўй, айниқса, Мастуранинг бу қадар шоҳона яшаётганига чидай олмай бораётган Холида билинар-билинмас лабларини буриб.\n— Кучайиб кетибсизлар-да-а? Мастура унинг ҳолатини пайқамадими, бепарво жавоб қилди.\n— Ҳа, ойим бозорда, биласан-ку!\n— Ҳалиям ош сотяптими? Наҳотки, биттагина ошнинг орқасидан шунчалик.\n— Йўғ-э, — унинг сўзини бўлди Мастура. — Бу нима деганинг? Ойим ҳозир Хитойга қатнайди. Бир йилдан ошди.\n— Ҳа-а, гап буёқда дегин? — Мастурага сирли қараш қилди Холида. — Сен-чи? Сенга нима олиб берди ойинг? Биттагина қиз бўлсанг.\n— Менга қолса, машинам бўлса дейман. Аммо.\n— Нима аммо? Ҳайдашга қўрқасанми?\n— Нега қўрқарканман? Ойимни сира кўндириб бўлмаяпти. Биласан-ку, ўлгудек қайсар! Буям етмагандай, тергагани-тергаган. Баъзан тўйиб кетаман. Бошимни олиб бир ёқларга кетворгим келади.\n— Ие, ёлғиз қизниям тергайдими одам? Сени аксинча эркалатиб олиб юрмайдими ойинг?! Бўлмабди бунақаси. Ҳеч бўлмаса, пул-мул бериб турар? Ресторанларга бориб турарсан?\n— Ресторан? — қошларини чимирди Мастура. — Қаҳвахонани сўрасанг-чи! Мана шу туришим туриш. Кун бўйи уйда ўтирганим-ўтирган.\n— Шунақа дегин? Э, мен сенинг ўрнингда бўлсам, бошқача йўл тутардим.\n— Нима қилардинг? Холида бир муддат ўйланиб турди-да, хонага кўрк бағишлаб турган жиҳозларга ишора қилди.\n— Э, нималар деяпсан? Ўзимнинг ойимни-я? Қўй-э!\n— Менга қара, — гапни бошқа ёққа бурди Холида. — Қаҳвахонада охирги марта ўтирганимиз эсингдами?\n— Ҳа, эсимда. Зўр бўлувди-а?\n— Оҳ, анави Анвар-чи!? Жуда шум эди. Алдаб-сулдаб роса вино ичирганди ярамас.\n— Бормаймизми яна?\n— Сенда йўқ бўлса менда бор. Тур, кийин! Анваргаям қўнғироқ қиламиз. Бир ўтирайлик. Ўладиган дунёда яйраганимиз қолади. Йигитларни ялинтирганларимизни эслаб бир маза қиламиз.\n— Бўпти, ҳозир, сен ўтириб тур, мен дарров кийиниб олай! Мастура шоша-пиша ўрнидан турди-да, ётоғига чопди.\nОриқдан келган, қора дори истеъмол қилаверганидан кўзлари ичига тортиб кетган Анвар икки дугонани кўриб ичига сиғмай кетди. Анчадан бери айниқса, Мастурага кўз ташлаб юрар, худди Холида каби уни ҳам тўшакка тортиш иштиёқида эди. Шу сабаб икковларини қаҳвахонага олиб кириб стол устини ичкилик, егуликка тўлдириб ташлади.\n— Анави. Мастурани бир бопламаймизми?!\n— Нега? У сенга нима ёмонлик қилди?\n— Ёмонлик қилмади. Биласанми, унинг ойиси жудаям бой хотин. Бир амаллаб йўлдан урганимизда. Каттагина пулли бўп қолардик.\n— Эсингни едингми? Бунинг иложи йўқ. Мастура ёш боламидики, сенга уйидаги пулларни олиб чиқиб тутқазса.\n— Вой-бў, жа ҳотамтой бўп кетибсанми? Ё пулинг ҳеч қаерингга сиғмай кетяптими? Анвар лабларини тишлади.\n— Пул ҳеч қачон ортиқчалик қилмайди. Аммо. Бошқача йўл тутиш керак.\n— Хўп, айт унда ўша йўлингни! Ахир, бизам бир нарсали бўп қолайлик-да! Қара, бўйнига осган занжирини! Қулоғидаги зиракни, бармоқларидаги қўша-қўша узукларни кўр! Бизнинг қаеримиз кам ундан?\n— Йўқ, бир жойга обориб. Хуллас, буёғиминан ишинг бўлмасин!\n— Яхши, қани, кетдик унда ишга!\n— Яхши ўтирибсанми? — сўради Анвар мулойимлик билан. Бу орада қарама-қарши томондаги стуллардан бирига қўйилган сумкачасини Холида титкилаш билан овора бўлди.\n— Ие, бу винони грузин ўртоқларим совға қилишганди. Аслида меникида ўтирсак ҳам бўларди-ку, бироқ Холида қаҳвахонага борайлик деявергани учун. Биласанми, уйимда бунданам зўри бор. Фаранглар коньяги. Бир қадаҳини ичсанг, еттинчи осмонда юргандай бўласан.\n— Йўғ-э, шунақаям зўрми?\n— Боргин, биласан. Мен алдамайман-ку сени!\n— Қайтса нима қипти? Кўп ўтирмаймиз.\n— Йўқ, менинг зарур ишим бор. Сизлар бориб келаверинглар!\n— Бормасанг борма. — деди Мастура беихтиёр Анварнинг елкасига бош қўйиб. — Мен бораман. Анварнинг ҳимматини кўраман.\nПулга, бойликка ўчлик ўз сўзини айтди.\nTasirli hikoyalar 224 boylikka qizning kasofati\nБОЙЛИККА ЎЧ ҚИЗНИНГ КАСОФАТИ.224\nМастура соат кундузги ўн бирларга яқин базўр уйқудан уйғониб ваннахонага йўл олганди. Эшик қўнғироғи чалиниб қолди. У уф тортганча йўлакка чиқиб эшикни очди. Яқ... Aka va Singil Voqeasi (Bardoshingiz yetsa o'qing)268\nQ: Salom adajon D: Salom. Qizim sanga nima bo'ldi nega ranging oqarib ketdi? Yaxshimisan? Q: Bilmadim o'qishta azgina toliqtim shekili. D: Qani mani y...


Самарқанд аҳолисига Бульварни янгилаш лойиҳаси маъқул бўлмади - 16.06.2019, Sputnik Ўзбекистон\nСамарқанд ҳокимияти шаҳар марказидаги Бульварга велосипед йўлакчалари ва тренажерлар қуришни таклиф қилди. 16.06.2019, Sputnik Ўзбекистон\n21:29 16.06.2019 (янгиланди: 21:47 16.06.2019)\nСамарқанд ҳокимияти шаҳар марказидаги Бульварга велосипед йўлакчалари ва тренажерлар қуришни таклиф қилди.\nТОШКЕНТ, 16 июн – Sputnik. Самарқанд шаҳар ҳокими ўринбосари Рустам Қобилов томонидан эълон қилинган Бульварни янгилаш лойиҳаси ижтимоий тармоқларда аҳоли танқиди ва кўплаб мунозараларга дуч келди.\nСамарқанд кўчалари сувга тўлди\n29 Март 2019, 19:17\nБунга жавобан Рустам Қобилов блогерларни 16 июнь куни соат 17:00 да Университет бульварига учрашувга таклиф қилди.\nҲокимият Бульварда бирорта ҳам дарахт кесилмайди, деб ваъда беришига қарамасдан, маҳаллий аҳоли янги лойиҳа баҳонасида дарахтлар кесилишидан хавотирда. "Самарқанд ва Самарқандликлар" гуруҳи аъзоси Elena Baronina ёзишига кўра, лойиҳада кўрсатилган велосипед йўлакларини қуриш учун камида бир қатор дарахтларни кесиш керак.\n“Велосипед йўлаклари қуриш – бу албатта яхши иш, лекин аллақачон обод бўлган булвар ўрнига эмас. Бунинг учун Самарқандда янгилаш ва оободонлаштириш керак бўлган жойлар жуда кўп”, - деб ёзган Виктор Драго исмли фойдаланувчи.\n"Велодорожкани бульварда куриш - кузбуямачилик. Президент хам шу ердан утади, Самаркандга келаётган хамма мехмонлар хам албатта шу бульвардан утади. Хокимият буни билади. Шунинг учунам айнан шу ерда иш курсатмокчи холос. Улар шу билан бошка жойда велодорожкаям, спорт плошадкаям курмайди", - деб ёзган Farukh Samarkandi исмли фойдаланувчи.\nЖазирама саратон кунида ҳеч қандай велосипед йўлаги ҳам, тренажерлар ҳам иссиқдан сақлай олмаслигини барча яхши тушунади албатта. Ундан ташқари Тошкент марказидаги Амир Темур хиёбонининг олдинги ва ҳозирги ҳолати ҳам кўпчилик учун яхши “дарс” бўлган. Бир вақтлар ям яшил дарахтлар сояси остида бўлган Фарғона шаҳри эса 80% дарахтларидан маҳрум бўлган.\nАйни дамда самарқандликлар #нашБульвар хештеги остида бульварни ва унинг 100 йиллик азим дарахтларини ҳимоя қилувчи хабарлар қолдирмоқда.\nМаълумот учун: Россиянинг йирик шаҳарларида велосипед йўлаклари ва тренажерлар марказий бульварларда ва маданий объектлар ёнида қурилмаган. Улар ҳудудий кичик парклар ичида ва кўп қаватли уйлар орасидаги болалар ва спорт майдончаларида қурилган.\nБир тасаввур қилиб кўринг: Сиз костюм шимда рафиқангиз билан театрдан ёки ресторандан чиқиб бульвардан пиёда сайр қилаяпсиз. У ерда эса "качоклар" майкачанг терга ботиб тош кўтараяпти... Ғалати-а?


ВИЖДОН ЭРКИНЛИГИ ИНСОН ЭРКИНЛИГИДИР — Zamaxshariy.uz\nВИЖДОН ЭРКИНЛИГИ ИНСОН ЭРКИНЛИГИДИР\nАссалому алайкум ҳурматли элдошлар. Бугунги кунда Ўзбекистон Республикаси суверен давлат сифатида жаҳон ҳамжамиятидан ўзининг муносиб ўрнини эгаллади. Ана шу тарихан қисқа бир даврда жуда катта ва мураккаб, шу билан бирга, шарафли йўл босиб ўтилди. Мустақиллик Ватанимиз тарихида мутлақо янги саҳифа очди.\nИстиқлол арафасида Ўзбекистондаги динлар ва диндорларга муносабат янада тубдан ўзгарди, яъни “Виждон эркинлиги ва диний ташкилотлар тўғрисида”ги қонуннинг қабул қилиниши динлар ва диндорлар ҳақ-ҳуқуқларини таъминлашда тарихий аҳамият касб этмокда.\nАлҳамдулиллаҳ, юртимизда истиқлол шамоли эса бошлагандан буён чорак аср давомида ҳаётимизнинг ҳар бир жабҳаси босқичма-босқич ривож топиб бормоқда. Хусусан, ижтимоий соҳада, дину диёнат, илм-маърифат борасида ҳам жуда кўп хайрли ишлар амалга ошмоқда. Жамоатга тўлиб-тошаётган хонақоҳларимиз, янги-янги қурилаётган ва таъмирланаётган муҳташам масжидларимиз бунга ёрқин мисолдир.\nИжтимоий муносабатларнинг ривожланиб бориши эса ҳар қандай қонунга ўзгартириш ёки қўшимчалар киритишни тақозо этади. Шундан келиб чиқиб, 2021 йил 5 Июл куни Ўзбекистон Республикасининг “Виждон эркинлиги ва диний ташкилотлар тўғрисида”ги қонуни янги таҳрирда қабул қилинди.\nБош Қомусимизда белгиланган бу ҳуқуқий меъёр эркин ҳаётнинг, фуқаролар эътиқодий истак-хоҳишларининг мустаҳкам кафолати сифатида хизмат қилмоқда.Ўтган йиллар давомида юртимиздаги диний ташкилотлар сони тобора ортиб борди. Ҳозир виждон эркинлиги ва диний ташкилотлар фаолиятини тартибга солувчи ўнга яқин қонун ҳужжатлари мавжуд. Бу эса мамлакатимизда виждон эркинлигини таъминлаш, миллатлараро тотувлик, диний бағрикенгликнинг муҳим ҳуқуқий асоси бўлиб хизмат қилмоқда.\n“Виждон эркинлиги ва диний ташкилотлар тўғрисида”ги қонуннинг янги таҳрирда чиқиши бу диний-маърифий соҳадаги олиб борилаётган ишларни янада мустаҳкамроқ қилиш, ҳужжат билан уни бақувват қилиб қўйишдир.\nЯъни бир нарса таомилда олиб борилганда агар у ҳужжат билан мустаҳкамланиб қўйилмаса бора бора бу ўзгариш ҳосил қилиш мумкин. Янги таҳрирдаги қонун диний-маърифий соҳада янада юксалишига, янада очиқ бағрикенглик билан олиб борилишига катта бир восита деб биламиз.\nБу қонун ҳуқуқий ҳужжат бўлди. Динлар, миллатлар ўртасидаги аҳиллик, иноқлик бўлса, бағрикенглик бўлса бошқа соҳалардаги қонун ҳужжатларга ўзгартишлар киритилгандек, Бу диний соҳадаги, виждон эркинлиги тўғрисидаги қонунга ҳам жуда катта ўзгартишлар киритилди”\nМаълум қилинишича, қонун лойиҳасини ишлаб чиқишда қўшни давлатлар, шунингдек яқин ва узоқ хориждаги диний вазият, шунингдек, Ўзбекистон халқининг кўп асрлик ўзига хос тарихи, маданий-тарихий анъана ва қадриятлари инобатга олинган. Шунингдек, қонун лойиҳасини тайёрлашда халқаро меъёрлар ва талаблар, биринчи навбатда, Инсон ҳуқуқлари умумжаҳон декларацияси, Фуқаролик ва сиёсий ҳуқуқлар тўғрисидаги халқаро пакт ҳамда БМТнинг Инсон ҳуқуқлари бўйича қўмитасининг умумий тартибдаги шарҳлари инобатга олинган.\nИслом динимиз Ватанни севишга, конунларга амал килишга эл-юртга холис хизмат қилишга ҳамда юрт ободлиги, халқ фаровонлиги йўлида ҳамжиҳат бўлишга даъват этади. Бу борада Қуръони каримда «…Эзгулик ва тақво (йўли)да ҳамкорлик қилингиз, гуноҳ ва адоват (йўли)да ҳамкорлик қилмангиз!..» дейилади (Моида сураси, 2 оятида).\nЭзгу ният йўлида ҳамкорлик қилиш ер юзида тинчликнинг барқарор бўлишида бош омилдир. Тинчлик Аллоҳ таолонинг улуғ неъмати бўлиб, уни сақлаш ҳар бир кишининг олий даражадаги бурчи, вазифаси бўлмоғи лозим.\nЗеро, Ислом дини тинчликни сақлаш, ҳимоя қилишни энг муҳим шиорига айлантиргани ҳам бежиз эмас. Аллоҳ таоло амр қилади: «Эй имон келтирганлар! Ёппасига итоатга киришингиз ва шайтоннинг изидан эргашмангиз! Албатта, у сизларга аниқ душмандир» (Бақара, 208). Ислом динида Ватанга, эл-юртга садоқат тушунчаси кенг улуғланади. Бу муқаддас заминда ҳар бир инсон, айниқса, ёшларимиз азиз она Ватанимиз олдидаги фуқаролик бурчларини яхши англаб олмоқлари лозим. Ҳар биримиз хуқуқ ва эркинликларга эга бўлишимиз билан бирга, зиммамизда бурч ва мажбуриятлар борлигини ҳам асло унутмаслигимиз керак.\nМустақиллигимизни, тинч ва осуда ҳаётимизни кўз қорачиғидек асраб-авайлаш, Юртбошимиз орзу қилганидек Ўзбекистоннинг дунёдаги ривожланган давлатлар сафидан жой олиши учун фидокорона хизмат қилиш шу юртда яшаётган, миллати ва динидан қатъий назар ҳар бир йигит-қизнинг фарзандлик бурчидир! Ўшандагина бизга билдирилган катта умид ва ишончни оқлай оламиз, ўшандагина биз ота олдидаги бурчини бажарган фарзанддек виждонан пок ва хотиржам бўлишимиз мумкин. Мен Узбекистон мусулмонлари идорасини ходими хамда Республика фукароси сифатида ушбу янги тахрирдаги конунни тулик тулалигича кабул киламан ва куллаб кувватлайман. Юртимизда яшаб, фаолият кўрсатаётган ҳар бир онгли инсон Ўзбекистон Республикасининг Асосий Қонуни – Конституциямизнинг барча моддаларини мукаммал билиши ва ҳаётга тўғри татбиқ қилмоғи, шунингдек, ўзига юклатилган бурчларини сезиб, тўлақонли равишда бажариши лозим бўлади. Ушбу ишларни амалга оширган кишилар ҳам давримиз, ҳам бебаҳо миллий қадриятларимиз меъёрларига амал қилган бўлади.деб даъват килиб коламан.\nPrevious Post:ВИЖДОН ЭРКИНЛИГИ ВА ДИНИЙ ТАШКИЛОТЛАР ТЎҒРИСИДА\nNext Post:ДИН НИҚОБИДАГИ ТАХДИДЛАРДАН ХИМОЯ ЧОРАЛАРИНИ КЎРАЙЛИК


ЎзА - Оқ йўл сизга, аскарлар!\n05.02.2018 20:05 Чоп этиш версияси\nДавлат ва жамоат ташкилотлари вакиллари, муддатли ҳарбий хизматга чақирилувчиларнинг ота-оналари, яқинлари, ёшлар иштирок этган тадбирда мустақиллик йиллари Ватанимиз тинчлиги, сарҳадларимиз дахлсизлиги йўлида хизмат қилиш нафақат Конституциявий бурч, балки том маънодаги шон-шараф ишига айлангани алоҳида таъкидланди.\nПрезидентимизнинг 2018 йил 13 январдаги “Ўзбекистон Республикаси фуқароларини муддатли ҳарбий хизматга навбатдаги чақируви ҳамда белгиланган хизмат муддатларини ўтаб бўлган ҳарбий хизматчиларни Қуролли Кучлар резервига бўшатиш тўғрисида”ги қарори бу борада муҳим дастуриламал бўлмоқда.\n– Коллежда ўқиб юрган давримда ҳарбий соҳага қизиқиб қолган эдим, – дейди Термиз шаҳридан муддатли ҳарбий хизматга чақирилган Шаҳзод Ҳусанов. – Шу мақсадда аъло баҳоларга ўқиб, жисмонан чиниқдим. Муддатли ҳарбий хизматни муносиб ўташга астойдил ҳозирлик кўрдим. Барча синовлардан муваффақиятли ўтиб, мана бугун аскарлик либосини кийиш бахтига муяссар бўлдим. Муддатли ҳарбий хизматдан сўнг шартнома асосида хизматни давом эттирмоқчиман.\nХизматга йўл олаётган ёш ўғлонларнинг келгуси ҳаётини ҳам Ватан осойишталиги, сарҳадларимиз дахлсизлиги билан боғлаётгани уларнинг ота-оналари қалбида фахр-ифтихор туйғусини янада юксалтирмоқда.\n– Кенжа ўғлим Фарҳоджоннинг йигитлик бурчини ўташга кетаётганидан қувончим чексиз, – дейди Шўрчи тумани "Олий ҳиммат" маҳалла фуқаролар йиғинида яшовчи Эркин Остонақулов. – У Конституциямизда белгилаб қўйилган бурчини адо этгач, шартнома асосида хизматни давом эттирмоқчи. Фарзандимизнинг Ватан ҳимоячисидек шарафли касбни танлаётганидан фахрланамиз.\nТадбир якунида бўлажак аскарларга совғалар улашилди. “Яккасарой” тўйхонасида дастурхон ёзилиб, Ватан, тинчлик ва фаровон ҳаётни тараннум этувчи куй-қушиқлар янгради.


«Пахтакор» бош мураббийи биринчи даврадан кейин жамоада ўзгариш бўлишини тан олди » Ўзбекистон янгиликлари – Zamin.uz\n«Пахтакор» бош мураббийи биринчи даврадан кейин жамоада ўзгариш бўлишини тан олди\n21 апрель 2017, 23:17\nТошкентнинг «Пахтакор» клуби бош мураббийи Равшан Ҳайдаров жамоадаги муаммолар ҳақида гапириб ўтди ва биринчи даврадан сўнг жамоада катта ўзгариш бўлишини тан олди.\n«Жамоа таркибида муаммолар кўп. Ихтиёримизда 10-11 соғлом ва тажрибали футболчимиз бор холос. Айни пайтда уларни фақат бўлажак учрашувгача соғлом етказиб олишни ўйлаяпмиз. Жамоани омадсизлик қамраб олган. Ёшлардан иқтидорлилари ҳам жароҳат олишган. Мухлисларни фақат натижа қизиқтиради, аммо жамоадаги муаммоларни айтиб ўтиш керак.\nНавбатдаги турда «Навбаҳор»га қарши ўйинда Ҳошимов, Тожиев ва Лобановни майдонга тушира олмаймиз. Эҳтимол, гапларим уларга таъсир қилмаётгандир. Рақобат бўлганда мен бошқачароқ йўл тутишим мумкин эди.\nБиринчи даврадан сўнг жамоада катта ўзгаришлар бўлади. Ҳозирги жамоа мураббийлар штаби ишлайдими ёки йўқ, билмайман. Лекин таркиб кучайтирилса керак», дея Ҳайдаровнинг сўзларини келтиради клуб расмий сайти.\nЭслатиб ўтамиз, олдинроқ россиялик тадбиркор Алишер Усмонов «Пахтакор» акцияларини сотиб олгани ва иккинчи даврадан бошлаб жамоада кескин ўзгаришлар бўлиши ҳақида хабарлар тарқалганди.\nЯнгиликлар » Спорт » «Пахтакор» бош мураббийи биринчи даврадан кейин жамоада ўзгариш бўлишини тан олди


Сидней полицияси телефон орқали таҳдиддан сўнг тўққизта мактабни эвакуация қилди\n10:45 / 01.02.2016\nСидней полицияси ходимлари телефон орқали келиб тушган таҳдиддан сўнг шаҳарнинг марказий ва жанубий туманларидаги тўққизта мактаб ўқувчиларини фавқулодда эвакуация қилди. Бу ҳақда Sydney Morning Herald нашри хабар берди.\nЯнги Жанубий Уэльс штати Таълим вазирлиги вакилининг қайд этишича, мазкур эвакуация эҳтиёткорлик юзасидан амалга оширилган бўлиб, айни пайтда мактаб ўқувчиларининг ҳаётига ҳеч қандай хатар йўқ.\nСидней полицияси 29 январь куни ҳам худди шундай мазмундаги телефон таҳдидини қабул қилиб олган эди. Шу куни еттита мактаб эвакуация қилинди. Бу каби хавфсизлик чоралари Мельбурндаги иккита мактабда ҳам ўтказилди.


Amnesty International: Мирсобир Хaмидқориевга нисбатан қийноқлар қўлланилган\n30 ноябр 2020, Тошкент вақти: 03:23\nМирсобир Хaмидқориев Москвaда ўғирлaб кетилгaн вa мaжбурaн Ўзбекистонгa юборилгaн.\nХалқаро Амнистия инсон ҳуқуқлaри тaшкилоти Москвaдa ўғирлaниб, Ўзбекистонгa топширилгaн тaдбиркор Мирсобир Хaмидқориев тaқдири борaсидa тaшвиш билдирди.\nЛондондa жойлaшгaн тaшкилотгa кўрa, ўзбекистонлик тaдбиркор Хaмидқориев жорий йилнинг июнь ойидa Москвa шaҳридa Россия куч ишлaтaр идорaлaри тaрaфидaн ўғирлaб кетилгaн вa эртaсигa мaжбурaн Ўзбекистонгa юборилгaн.\nТaшкилотнинг 6 ноябрь куни эълон қилингaн бaёнотидa тaдбиркорнинг Тошкентдaги aдвокaтидaн иқтибослaр келтирилади.\nМижози билaн учрaшишгa мувaффaқ бўлгaн aдвокaтнинг aйтишичa, Хaмидқориев экстремизм aйбловлaрини бўйнигa олиши учун икки ой мобaйнидa милиция тaрaфидaн қийноққa олингaн.\nШунингдек, Халқаро Амнистия Мирсобир Хaмидқориевгa нисбaтaн янa қийноқлaр қўллaниши мумкинлигидaн вa суд жaрaёни aдолaтли ўтмaётгaнидaн хaвотир билдирди.\nТaшкилотнинг билдиришичa, Ўзбекистон ҳукумaти Хaмидқориевни тaқиқлaнгaн диний гуруҳ тузгaнликдa aйблaгaн. Тaдбиркор бу aйбловни рад этган.


Шукур Холмирзаев. Насиб этса (ҳикоя) | www.ziyouz.uz\nБош саҳифа Ўзбек насри онлайн антологиясиШукур Холмирзаев (1940-2005)Шукур Холмирзаев. Насиб этса (ҳикоя)\n— Ҳа, ўша ёкда эди… Энди йўқ.\n— Ур-ре-е!… Опажон, тоғ қўрқинчлими?\n— Жуда. Лекин аканг қўрқмас йигит… Қўрқоқ бўлганда мени буёққа опқочиб келолмас эди.\n— Сениям. Сен шундай ақллисан! Катта бўлсанг, албатта яхши одам бўласан. Мард, қўрқмас… Ҳақиқат учун курашадиган, ҳақиқатчи!\n— Майли. Мард, қўрқмас…\n— Бўпти… Опа, сизга ўхшаб дуторчи ҳам бўлайми?\n— Тўй ўтсин… Мен шу ерда қоладиган бўлай. Кейин борамиз. Бердиёр аканг, сен, мен, момомлар, амакимлар — ҳаммамиз.\n— Бўритош опа, кеча онам акамни чақириб уришдилар…\n— Энди тушун… Хўпми?\n— Нима бўлсаям бировнинг фарзанди у! Энди боёқишни куйдирма… Аёл кишининг қарғиши ёмон бўлади!\n— Унда уйига жўнат бўлмасам ёки бошқа бир жойга кўчир. Сен ёшсан, у ёш қиз… Гузарда гап бўляпти! Ўзиям чиғатойлардан экан, яхши аёл… вақтида довруғи кетган эл. Қўлли-оёқли қиз… Ҳалиям шундан қолма, болам.\n— Бўритош опа-чи… момом ҳам уришдилар акамни.\n— Ҳалиям ёқмайман. Бу… ухладими?\n— Бир йўла пойлоқчи бўлиб олдинг-ку! Уф… Бўритош, чарчадим. Областдан одам келди. Область ҳаваскорларининг фестивали бўлар экан. Тайёрланинглар, деди. Қаёкдан ҳам халқ театри деган ном беришди бизга! Тиним йўқ.\n— Бердиёр ака, тўйларинг қачон бўлади? Кейин Бўритош опамлар мени тоққа олиб бормоқчи. Тоғ қўрқинчли… Сиз юрган йўллардан юраман.\n— Бердиёр ака, мен сизни деб келдим-ку, — дер эди Бўритош опа. — Биласиз-ку! Бўлмасам бу районда менга нима бор? Уёқда, ўз районимиздаям маданият уйи бор…\n— Мен сизга ўйнаш бўламан деб бу ерга келганим йўқ, Бердиёр ака…\n— Ҳарҳолда… Унгача… Буёқда тўй ҳаракати тахт эмас. Отам йўлда… Ҳатто бир ўптирганингиз йўғ-а?\nЭлёрнинг хаёли учди: «Акам Бўритош опамни ўпмоқчи. Нега ўпади? Ҳозир…»\n— Нега кетасиз? Кетмайсиз… Энди бу уй менинг ҳам уйим бўлади дедингиз-ку?! Кетмайсиз!.. Тўй қиламиз, ота-онангиз келишади. Кейин мени тоққа олиб борасиз… Акамга айтинг… мен сиз айтгандек мард, ҳақиқатчи бўламан.\n— Раҳмат… Ҳали гапинг узилиб қолди: момонг акангга нима дедилар?\n— Ҳим… Ишқилиб, момом сизни мақтади, акамга қаттиқ-қаттиқ гапирдилар.\n— Элёржон, акангни бир кузатмайсанми, қани, ўша опанг билан яна гаплашадими, йўқми экан? Кейин… мени яхши кўришингга буткул ишонаман!\n— Мен сизни яхши кўраман…\n— Ҳа-ҳа. Янга деб чақир… Йўқ, кеннойи деб, телевизорда айтади-ку.\n— Бекор айтибсан. Хотини эмас! Яқинда тўй бўлади. Кейин янга дейман. Хоҳласам, чеча дейман… Бор!\n— Элёржон, кўчага чиқсанг… Аканг ўртоқлари билан гаплашиб қолди, дорихонанинг олдида. Бугун ўша, сен айтган опа келиб кетди! Акангни бир кузат…\n— Йўқ. Бузиб қўйгансиз бир гал, онам уришган…\n— Йўқ… Ҳа.\n— Эй, қўй… Бу оқшом келсин, қўлидан маҳкам ушлаб ўтқизаман. Шу ҳафтада тўй қилиб юбораман. Бунинг нимаси ёмон ўша қақажондан?! Одобни билса, ишни билса… бир айби ўғлингнинг гапига учиб келганими! Э, номард ўғил!\n— Бирам яхши қиз, чолжон, бирам ачинаман…\n— Бўритош опа… акамнинг қўлидан ушлаб ўтқазар экан. Шу ҳафтада тўй… Нимага индамайсиз?\n— Элёржон, бу гапни мен ҳам эшитдим. Аканг мени алдаган экан…\nПоданинг қайтадиган вақти бўлган эди. Элёр боғ оралаб кетди. Олча бутасидан хивич синдириб олиб, кемтикдан ўтди. Зиғирпояга етиб тўхтади: «Э… Акам Зумрад опа билан анави ерда туришган эди. Чайла…»\n— Вой, сув босипти бу ерни…\n— Тегманг!.. Анави тоғдан оптушган қушчангизни кўтаринг! Сизда ҳеч инсоф йўқ! Буйдоқсиз… Хўп, ҳаваскорларнинг раҳбари бўлсангиз бўпсиз, уни уйингизда сақлашингиз нимаси?! Мени алдаманг… Ана, домкультуранинг катталарига мурожаат қилсин, унчалик зарур бўлса… Бўлмасам қишлоғига кетаверсин!\n— Яқинда кетади, секинлик билан. Лекин битта илтимос…\n— Шу… индамай келиб, индамай кетаверадими? Йўқ, тўхтанг-тўхтанг! Мен уни… яхши санъатчи бўлади, деб ўйлагандим. Ким билади дейсиз. Ўзидан билиб, кетай демайди ҳам.\n— Опа… Бўритош опа, сизни кетсин, деди. Зумрад опа! Акам ҳам яқинда кетади, деди… Шунақа деди. Юришипти. Чайлада, зиғирпояда…\n— Энди нима қиласиз?.. А… айтинг… Лекин кет-майсиз! Ҳеч қаёққа кетмайсиз… тўй бўлади! Чиғатойдан ота-онангиз келади. Кейин биз ҳам борамиз… Опажон, кетманг! Мен айтганингиздек бўламан, мард, ҳақиқатчи.\n— Моможон, раҳмат. Онахон, сизга ҳам. Отажон, мен енгилтаклик қилиб, бу кишининг сўзларига кирган эканман…\n— Ахир бу ёлғон гап! — бақириб юборди Бердиёр. — Мана бу шипиёнбаччадан чиққан бу гап. Ҳу кўзингни…\n— Опажон, қолинг… Ака, нега бақирасиз?! Мен ҳақиқат гапни айтдим! Бўритош опа, ҳақиқатни айтганим учун кетасизми?!\n— Сен ҳақиқатчи бўлиб олдинг, — деди энтикиб. — Энди орқага қайтмайсан, жоним!.. Ҳақиқат шундай нарса: у шафқатсиз бўлади, у йиғлатади. Бунинг учун гап эшитишинг ҳам мумкин… Лекин ҳақиқат ҳамма нарсани жой-жойига қўяди. Ёлғончилик, алданишга барҳам беради…\n← Аввалги Аввалги Шукур Холмирзаев. Кекса ғижжакчи (ҳикоя)\nКейинги → Кейинги: Шукур Холмирзаев. Фарзанд (ҳикоя)


Ўзбекистон ва Швейцария солиқларга доир маълумотларни бир-бирига тақдим қилиш бўйича келишиб олди\n26 июн 2022, Тошкент вақти: 04:54\nШвейцария банкларида Ўзбекистонга алоқадор 900 миллион АҚШ доллари музлатилган.\nШвейцария ва Ўзбекистон 1 июль куни Икки томонлама солиққа тортмаслик тўғрисидаги келишувга ўзгартиш киритишга доир баённома қабул қилди.\nШвейцарияда рус тилида чиқадиган “Швейцария Доловая” нашрининг ёзишича, мазкур баённомага кўра, икки мамлакат солиқ идоралари бир-бирига солиққа доир сўровлар бўйича маълумотларни тақдим қилиши белгиланган. Хабарда айтилишича, ўзаро маълумотлар алмашинуви қатор талабларга жавоб берувчи махсус сўровномага асосан амалга ошади. Солиқларга доир маълумотларни автоматик тарзда тақдим этиш кўзда тутилмаган, дея эслатилади хабарда.\nЭслатиш жоиз, Швейцария ҳукумати Ўзбекистон фуқароларини пул ювишда айблаб, жиноят иши қўзғатган. Хусусан, Ўзбекистон президентининг тўнғич қизи Гулнора Каримова гумонланувчи сифатида ўтаётган жиноят иши доирасида, Швейцария банкларидаги камида 900 миллион АҚШ долларига тенг маблағ музлатилган.\nШунингдек, Гулнора Каримовага алоқадор экани айтилган ва 2010 йилда Ўзбекистон ҳукумати томонидан йўқ қилинган Зеромакс ширкати Швейцарияда рўхатга олинган эди.


Тошкент Ботаника боғида келиб чиққан ёнғин ҳақида маълумот берилди - 16.05.2021, Sputnik Ўзбекистон\nЁнғиндан жабрланганлар йўқ. Боғнинг ўрмон фондига зарар етмаган. 16.05.2021, Sputnik Ўзбекистон\nТОШКЕНТ, 16 май — Sputnik. Тошкент шаҳар Юнусобод туманидаги Тошкент Ботаника боғи ҳудудида ёнғин содир бўлди. Бу ҳақда Фавқулодда вазиятлар вазирлиги хабар қилди.Вазирлик хабарига кўра, ёнғин бугун, 16 май куни соат 11:55 боғнинг орқа томонида, очиқ майдонда қуриган хас-хашак ва буталган шох-шаббаларда юзага келган.Тошкент шаҳар Фавқулодда вазиятлар бошқармаси ёнғин-қутқарув гуруҳи воқеа жойига етиб борган. Қутқарувчиларнинг саъй-ҳаракатлари натижасида ёнғин ўз вақтида ўраб олиниб, боғ ҳудудига ўтишининг олди олинган.Ёнғиндан жабрланганлар йўқ. Боғнинг ўрмон фондига зарар етмаган. Ҳозир ёнғиннинг келиб чиқиш сабаблари аниқланмоқда.\nфвв, тошкент, ёнғин\n13:57 16.05.2021 (янгиланди: 14:10 16.05.2021)\nТОШКЕНТ, 16 май — Sputnik. Тошкент шаҳар Юнусобод туманидаги Тошкент Ботаника боғи ҳудудида ёнғин содир бўлди. Бу ҳақда Фавқулодда вазиятлар вазирлиги хабар қилди.\nВазирлик хабарига кўра, ёнғин бугун, 16 май куни соат 11:55 боғнинг орқа томонида, очиқ майдонда қуриган хас-хашак ва буталган шох-шаббаларда юзага келган.\nТошкент шаҳар Фавқулодда вазиятлар бошқармаси ёнғин-қутқарув гуруҳи воқеа жойига етиб борган. Қутқарувчиларнинг саъй-ҳаракатлари натижасида ёнғин ўз вақтида ўраб олиниб, боғ ҳудудига ўтишининг олди олинган.\nЁнғиндан жабрланганлар йўқ. Боғнинг ўрмон фондига зарар етмаган. Ҳозир ёнғиннинг келиб чиқиш сабаблари аниқланмоқда.


ИҚТИДОРЛИ ТАЛАБАЛАР -Самарканд давлат университети\nСамарқанд Давлат университетида иқтидорли талабалари\nСамарқанд Давлат университетида иқтидорли талабаларни қўллаб-қувватлаш ва муносиб рағбатлантириш борасида ижобий анъаналар шаклланиб келмоқда. Университетда иқтидорли талабаларни илмий изланиш ва ижодий муҳитга кириб келишлари уларни Ўзбекистон Республикаси Президенти Давлат стипендияси ва номли Давлат стипендиялари ҳамда талабалар Республика фан олимпиадалари, турли танловлар, Давлат дастури асосида бажарилаётган илмий лойиҳаларга жалб этиш ҳамда илмий тадқиқот ишлари олиб бориш, конференция ва семинарлар, талабалар илмий жамиятлари ва конструкторлик бюроларига жалб қилиш, шунингдек илмий ва оммавий нашрларда мақола, ҳикоя ва шеърларини чоп этишлари ва мустақил ижодий изланишлар олиб боришларига алоҳида эътибор қаратилган.\nСамарқанд Давлат университети талабалари ҳар йили Ўзбекистон Республикаси Президенти Давлат стипендияси ва номли Давлат стипендиялари ҳамда талабалар Республика фан олимпиадаларида фаол иштирок этиб келмоқдалар.\nМустақиллик йилларида 16 нафар талабаларимиз Ўзбекистон Республикаси Президенти стипендияси, 98 нафар талабаларимиз эса Навоий, Беруний, Улуғбек, Ислом Каримов номидаги Давлат стипендияси совриндорлари бўлишди.\nТалабалар Республика Фан олимпиадаларида 180 нафардан ортиқ талабаларимиз фахрли ўринларни қўлга киритишди. Бундан ташқари ҳар йили 20 нафарга яқин талабаларимиз иқтидорли талабаларни рағбатлантириш мақсадида таъсис этилган академиклар: Акбар Отахўжаев, Воҳид Абдуллаев ва Ғофур Ғулом, Ботурхон Валихўжаев, Саъди Сирожиддинов, Иброҳим Мўминов, Яҳё Ғуломов, Қодир Зокиров ва Жўра Саидовлар номидаги университет стипендиялари совриндорлари бўлишади.\nИбрагимов Зариф Олим ўғли\n1994 йилда туғилган, миллати ўзбек, механика-математика факультети 4-курс талабаси. Ибрагомов Зариф фанларни чуқур ўзлаштириш билан бир қаторда илмий-тадқиқот ишларини ҳам олиб бормоқда. Унинг илмий тадқиқот ишлари натижалари Халқаро, Республика миқёсида чоп этиладиган нуфузли илмий журналларда чоп этиб келинмоқда.\nЗариф Ибрагимов инглиз тилида эркин гаплашади. Зариф Ибрагимов бир неча бор халқаро олимпиадаларда иштирок этган. Жумладан, 2010-2011-2012 йиллар Халқаро Математика олимпиадасида Ўзбекистон терма жамоаси таркибида иштирок этган. 2010-йилда Астана шаҳрида бўлиб ўтган 51-Халқаро Математика олипиадасида кумуш медал, 2011йил Голландиянинг Амстердам шаҳрида 52-Халқаро Математика олимпиадасида сертификат билан тақдирланган. 2011йилда “Ўзбекистон белгиси” кўкрак нишони соҳиби.\n2015-2016 ўқув йилида Табиий фанлар таълим йўналиши бўйича Ўзбекистон Республикаси Президентининг Давлат стипендияси танлови ғолиби.\nКадирова Барно Туранбой қизи\n1993 йил Самарқанд вилояти Булунғур туманида туғилган, миллати ўзбек, ҳуқуқшунослик факультети 4-курс талабаси. Кадирова Барно Туронбой қизи иқтидорли талаба сифатида “Вояга етмаганлар жиноятчилигини олдини олиш муаммолари” мавзусида илмий изланишлар олиб бормоқда ва изланишлари натижаси сифатида 5 дан ортиқ илмий, илмий-оммабоп мақолалари республика миқёсида чоп этилаётган газета ва журналларда ҳамда вилоятларда бўлиб ўтган конференсиялар материалларида чоп этилган.\n2015-2015 ўқув йилида Навоий номидаги Давлат стипендияси совриндори.\nХушвақтов Нодиржон Хаким ўғли\n1995 йил Самарқанд вилояти Ургут туманида туғилган, миллати ўзбек, тарих факультети 3-курс талабаси.\nХушвақтов Нодир Республика ва вилоят ҳамда ОТМлар миқёсида ўтказиладиган илмий конференсияларида ҳамда тарли танловларда мунтазам иштирок этиб келади. Бир нечта илмий мақолалар муаллифи. Рус ва инглиз тилларини яхши билади, ўз устида мунтазам ишлайди. Университет ва факультет жамоат ишларида фаол талабалардан бири саналади.\n2015-2016 ўқув йилида Навоий номидаги Давлат стипендияси совриндори.\n1995 йил Самарқанд вилояти Нуробод туманида туғилган, миллати ўзбек, ижтимоий-иқтисодиёт факультети 3-курс талабаси.\nАъзамов Дилнур Республика ва вилоят ҳамда ОТМлар миқёсида ўтказиладиган илмий конференсияларида ҳамда тарли танловларда мунтазам иштирок этиб келади. Бир нечта илмий мақолалари Республика миыёсида чоп этиладиган илмий журналларда чоп этилган. Рус ва инглиз тилларини яхши билади, ўз устида мунтазам ишлайди.\n2015 йилда “Менежмент ва маркетинг” фанидан талабалар Республика фан олимпиадасида фахрли иккинчи ўринни эгаллади.\nДавронова Робияхон Камолидиновна\n1995 йил Самарқанд вилояти Самарқанд шаҳрида туғилган, миллати ўзбек, табиий фанлар факультети география бўлими 3-курс талабаси.\nДавронова Робияхон ОТМлар миқёсида ўтказиладиган илмий конференсияларида ҳамда турли танловларда мунтазам иштирок этиб келади. Жумладан, 2015 йил 5 июнда Тошкент шаҳрида ўтказилган “Глобал иқлим ўзгаришига мослашиш бўйича энг яхши ғоя – 2014-2015” Республика танловида “Энг яхши лойиҳа” номинасияси бўйича ғолибликни қўлга киритган.\nБир нечта илмий мақолалар муаллифи Рус ва инглиз тилларини яхши билади.\n2015-2015 ўқув йилида Улуғбек номидаги Давлат стипендияси совриндори.\nНуритдинова Ҳилола Абдурахмановна\n1987 йил 28 май Самарқанд вилояти Пастдарғом туманида туғилган.\nСамарқанд давлат университети Педагогика факультети магистранти\n2010-2011 ўқув йилида Воҳид Абдуллаев стипендияси совриндори.\n2017-2018 ўқув йилида Ўзбекистон Республикаси Президентининг Давлат Стипендияси совриндори.\nНуритдинова Ҳилола Абдурахмановна, 1987 йил 28 майда Самарқанд вилояти Пастдарғом туманида зиёли оиласида туғилган. Миллати ўзбек. 2003 йил СамДУ қошидаги 1-сон академик лицейининг табиий фанлар йўналишига ўқишга қабул қилинган. 2008 йилда Самарқанд давлат университетининг Санъатшунослик факультетига ўқишга қабул қилинган. 2016 йилда Самарқанд давлат университети Магистратурасига Педагогика назарияси ва тарихи мутахассислигига ўқишга қабул қилинган.\nСадуллаева Баҳора Аҳмадовна\n1996 йил 20 март Самарқанд шаҳрида туғилган.\nСамарқанд давлат университети иқтисодиёт ва бизнес факультети талабаси.\n2017 йилда Москвада ўтказилган “Modern science in the XXI century: Main problems and stages of development“ номли “Ru-science” халқаро илмий конфренсиясида ўз мақолалари билан иштирок этган.\n2016-2017 ўқув йилида Воҳид Абдуллаев номидаги университет стипендияси совриндори.\n2017-2018 ўқув йилида Навоий номидаги Давлат стипендияси совриндори.\nСадуллаева Баҳора Аҳмадовна, 1996 йил 20 мартда Самарқанд шаҳрида зиёли оиласида туғилган. Миллати ўзбек. 2011 йил Самарқанд давлат унивеситети қошидаги 1-сон Академик лицейига ўқишга қабул қилинган. 2014 йилда Самарқанд давлат университети иқтисодиёт ва бизнес факультетига давлат гранти асосида ўқишга қабул қилинган.\nИмомқулова Гулчеҳра Норбобоевна\n1995 йил 11 октабр Самарқанд шаҳрида туғилган.\nСамарқанд давлат университети Филология факультети талабаси.\n2016 йилда Россияда ўтказилган халқаро илмий конфренсияларда ўз мақолалари билан иштирок этган.\n2016-2017 ўқув йилида Навоий номидаги Давлат стипендияси совриндори.\nИмомқулова Гулчеҳра Норбобоевна, 1995 йил 11 октабрда Самарқанд шаҳрида зиёли оиласида туғилган. Миллати ўзбек. 2011йил СамИСИ қошидаги 1-сон академик лицейига ўқишга қабул қилинган. 2014 йилда Самарқанд давлат университети Ўзбек филологияси факультетига шартнома асосида ўқишга қабул қилинган.\nАминова Нафиса Истамовна\n1996 йил 30 июл Самарқанд шаҳрида туғилган.\n«Учёный XXI века», «Интернаука», «Молодой ученый», «Problems of modern science and education», «Буюк ипак йўлида умуминсоний ва миллий қадриятлар: тил, таълим ва маданият» номли халқаро илмий-амалий конферансияларда ўз мақолалари билан иштирок этган.\nАминова Нафиса Истамовна, 1996-йил 30-июнда Самарқанд шаҳрида зиёли оиласида туғилган. Миллати ўзбек. 2011йил Самарқанд Иқтисодиёт ва сервис институти қошидаги 1-сон академик лицейга қабул қилинган. 2014-йил академик лицейни аъло баҳоларга битириб, 2014-йил Самарқанд Давлат университети ўзбек филологияси факультетига шартнома асосида ўқишга қабул қилинган.\nҚурбонов Самгин Азамат ўғли\n1995 йил 6 июл, Самарқанд вилояти Нуробод туманида туғилган.\nСамарқанд давлат университети Филология факультети талабаси. 2017 йилда Россияда ўтказилган халқаро илмий конфренсияларда ўз мақолалари билан иштирок этган.\nҚурбонов Самгин Азамат ўғли, 1995 йил 6 июлда Самарқанд вилояти Нуробод туманида зиёли оиласида туғилган. Миллати ўзбек. 2011 йил Нуробод мактабгача таълим ва хизмат кўрсатиш касб-ҳунар коллежига ўқишга қабул қилинган. 2014 йилда Самарқанд Давлат университети Ўзбек филологияси факультетига шартнома асосида ўқишга қабул қилинган.\nСамадов Азиз Илхомович\n1989 йил 25 июл, Самарқанд Самарқанд шаҳарида туғилган.\nСамарқанд давлат университети Амалий математика ва информатика факультети талабаси. 2017 йилда Россияда ўтказилган «Молодежь и ХХI век – 2017» халқаро илмий конфренсияларда ўз мақолалари билан иштирок этган.\n2017-2018 ўқув йилида Улуғбек номидаги Давлат стипендияси совриндори.\nСамадов Азиз Илхомович 1989 йил 25 июлда Самарқанд вилояти Самарқанд шаҳрида ишчи оиласида туғилган Миллати ўзбек. 2004-йил Самарқанд иқтисодиёт ва сервис институти қошидаги 1-сон академик лицейга ўқишга қабул қилинган. 2015 йилда Самарқанд давлат университети Амалий математика ва информатика факультетига шартнома асосида ўқишга қабул қилинган.\nАвезов Ҳумоюн Илҳомович\n1993 йил 11 март Хоразм вилояти Урганч шаҳрида туғилган.\nСамарқанд давлат университети Педагогика факультети талабаси.\n2017-2018 ўқув йилида Ислом Каримов номидаги Давлат стипендияси совриндори.\nАвезов Ҳумоюн Илҳомович, 1993 йил 11 мартда Хоразм вилояти Урганч шаҳрида зиёли оиласида туғилган. Миллати ўзбек. 2008 йил Самарқанд вилояти Пастдарғом туман Автомобил ва йўллар коллежига ўқишга қабул қилинган. 2014 йилда Самарқанд Давлат университети Педагогика факультети психология йўналишига ўқишга қабул қилинган.\nСамадов Азиз Илхомович, “Табиий фанлар” таълим йўналиши бўйича Ўзбекистон Республикаси Президентининг Давлат стипендияси совриндори\nЎзбекистон Республикаси Олий ва ўрта махсус таълим вазирлигининг 2018 йил 10 сентябрдаги 778-сонли буйруғига мувофиқ 2018-2019 ўқув йили учун Ўзбекистон Республикаси Президенти Давлат стипендиясига 23-28 сентябр кунлари танлов ўтказилди. Танлов натижаларига кўра Самарқанд Давлат университетининг амалий математика ва информатика факультети талабаси Самадов Азиз Илхомович Табиий фанлар таълим йўналиши бўйича Ўзбекистон Республикаси Президентининг Давлат стипендияси совриндорлигини қўлга киритди.\nСамадов Азиз 2015-2016 ўқув йилда Самарқанд давлат университети амалий математика ва информатика факультетига ўқишга қабул қилинган.\nСамадов Азизнинг бир неча илмий мақолалари Республика миқёсида чоп этиладиган журналларда чоп қилинган.\nСамадов Азиз талабалар ўртасида ўтказиладиган илмий конференсияларида фаол иштирок этиб келади. Рус ва инглиз тилларини яхши билади. 2017-2018 ўқув йилида Улуғбек номидаги Давлат стипендияси совриндори. Илмий ишланма учун олинган 2 та патентга ҳаммуаллиф саналади. Университет ва факультет жамоат ишларида фаол талабалардан бири ҳисобланади.\nЎзбекистон Республикаси Олий ва ўрта махсус таълим вазирлигининг 2018 йил 10 сентябрдаги 778-сон буйруғига мувофиқ тузилган Ўзбекистон Республикаси Давлат стипендияларига номзодларни саралаш бўйича танлов комиссиясининг 2018 йил 24 сентябрдаги баённомасига асосан Самарқанд Давлат университетининг қуйидаги талабалари 2018-2019 ўқув йили учун Ўзбекистон Рспубликаси Навоий, Улуғбек, Ислом Каримов номидаги Давлат стипендиялари совриндорлари бўлдилар.\nКамолова Нилуфар Давир қизи,\nНавоий номидаги Давлат стипендияси совриндори\nСамарқанд давлат университети жисмоний маданият факультети талабаси.\nКамолова Нилуфар Давир қизи ҳар йили талабалар ўртасида ўтказиладиган илмий конференсияларда ҳамда турли танловларда мунтазам иштирок этиб келади. Чим устида хоккей бўйича аёллар ўртасида Ўзбекистон очиқ кубогида 10 карра фахрли ўринларни қўлга киритган. Бундан ташқари Вилоят миқёсида ўтказилган тадбирларда фахрли ўринларни қўлга киритган. Спорт билан шуғулланиш баробарида илмий тадқиқот соҳасида ҳам илмий изланишлар олиб бормоқда. 10 дан ортиқ мақолалари Хориж ва Республика миқёсида чоп этиладиган илмий журналларда чоп этилган. Рус ва инглиз тилларини яхши билади. Камолова Нилуфар ўзининг ижодкорлик қобилияти, одоби, хулқи, меҳнатсеварлиги, илмсеварлиги, инсонпарварлиги, ўз ватанининг ёш ватанпарвари сифатида келажакда етук мутахассис кадр бўлиб етишиши учун барча имкониятларини намоён қилиб келмоқда.\nҲасанов Ҳабибулло Ўткиржон ўғли,\nХасанов Хабибулло Самарқанд давлат университети иқтисодиёт ва бизнес факультети талабаси.\nХасанов Хабибулло Республика ва вилоят ҳамда ОТМлар миқёсида ўтказиладиган илмий конференсияларида ҳамда турли танловларда мунтазам иштирок этиб келади. 10 дан ортиқ илмий мақолалар муаллифи. Рус ва инглиз тилларини яхши билади, ўз устида мунтазам ишлайди.\n2017 йилда “Жаҳон иқтисодиёти ва халқаро иқтисодий муносабатлар” фани бўйича талабалар Республика фан олимпиадасида фахрли 3-ўринни эгаллаган. 2017 йилда Воҳид Абдуллаев номидаги университет стипендияси совриндори. 2017 йил илмий тадқиқот ишлари якунлари бўйича 2018 йил 29-31 март кунлари ўтказилган профессор-ўқитувчилар, докторантлар, магистрантлар ва талабаларнинг илмий конференсияси якунлари бўйича «Йилнинг энг фаол иқтидорли талабаси» номинасияси ғолиби бўлди.\nУмиров Исломбек Фурқатович,\nУмиров Ислом Фурқатович Самарқанд давлат университети Иқтисодиёт ва бизнес факультети талабаси.\nҲар йили ўтказиладиган талабалар илмий конференсияларида ҳамда талабалар фан олимпиадаларида мунтазам иштирок этиб келади.\nБир нечта илмий ва илмий оммабоп мақолалари Республика ва вилоят миқёсида чоп этиладиган журналларда нашр этилган. Рус ва инглиз тилларини яхши билади, ўз устида мунтазам ишлайди. 2018-йилда “Менежмент” фани бўйича талабалар Республика фан олимпиадасида фахрли 3-ўринни эгаллаган.\nЭштемиров Бунёд Шерали ўғли,\nЭштемиров Бунёд 2015-2016 ўқув йилида Самарқанд давлат университети амалий математика ва информатика факультетига ўқишга қабул қилинган.\nҲар йили ўтказиладиган талабаларнинг илмий конференсияларида мунтазам иштирок этиб келади. Бир нечта илмий мақолалари Республика ва вилоят миқёсида чоп этиладиган журналларда нашр этилган. Рус ва инглиз тилларини яхши билади, ўз устида мунтазам ишлайди. 2 та илмий ишланма учун олинган патентга ҳаммуаллиф саналади. 2017-2018 ўқув йилида академик Саъди Сирожиддинов номидаги университети стипендияси совриндори.\nСултонов Санжар Жахонгир ўғли,\nИслом Каримов номидаги Давлат стипендияси совриндори\nСултонов Санжар Жахонгир ўғли 2016-2017 ўқув йилида Самарқанд давлат университети ижтимоий-иқтисодиёт факультетига ўқишга қабул қилинган.\nСултонов Санжар Республика ва вилоят ҳамда ОТМлар миқёсида ўтказиладиган илмий конференсияларида ҳамда турли танловларда мунтазам иштирок этиб келади. Бир нечта илмий мақолалар муаллифи. Рус ва инглиз тилларини яхши билади, ўз устида мунтазам ишлайди. Фан олимпиадаларида мунтазам иштирок этиб келади. Ўзбекистон Ёшлар иттифоқи СамДУ бошланғич ташкилоти аъзоси. Университет ва факультет жамоат ишларида фаол талабалардан бири саналади.\nСамарқанд давлат университети стипендиатлари тўғрисида маълумот


Huquqburch.Uz - Қорақалпоғистон Адлия вазирлиги ўқитувчиларнинг ойлик иш ҳақидан ушлаб қолиш ноқонуний эканлигини аниқлади\nҚорақалпоғистон Адлия вазирлиги ўқитувчиларнинг ойлик иш ҳақидан ушлаб қолиш ноқонуний эканлигини аниқлади\nKun.uz сайтида Амударё туманида жойлашган умумтаълим мактаблардан бирида ишлаётган ўқитувчининг 2019 йилнинг январь ойи учун маошлари ҳалигача тўланмаганлиги, ўқитувчи Telegramдаги махсус бот орқали ойлик маошини текширганда, унинг 500 минг сўм пули ушлаб қолинганлиги ҳақида маълум қилинган.\nШунга кўра, Қорақалпоғистон Республикаси Адлия вазирлиги томонидан ушбу ҳолат юзасидан Амударё туманида ўрганиш ўтказилди.\nАниқланишича, Амударё туман ҳокимлиги томонидан тумандаги бюджет ташкилотлари ишчи ходимларининг табийи газ, электр энергияси, ичимлик суви ҳамда маиший чиқинди тўловлари бўйича 2019 йил февраль ойи учун режа тасдиқланган.\nУнга кўра, ҳалқ таълими бўлимига коммунал тўловлар учун 600 млн. сўмлик мажбурий режа белгилаб берилган.\nШу сабабли, туман халқ таълими бўлими томонидан тумандаги 82 та умумтаълим мактабида ишловчи 3 288 та ходимларнинг иш ҳақиларидан жами 440 млн. сўмлик пул маблағлари ушлаб қолинган.\nҲалқ таълими бўлими томонидан мактаблар ходимларининг иш ҳақларидан коммунал туловлар учун ушлаб қолишда “Ташкилотлар ва муассасалар томонидан ўз ходимларидан коммунал хизматлар учун ҳақни иш ҳақидан ушлаб қолиш кўринишида қабул қилиш тартиби тўғрисида”ги низом (рўйхат рақами 1031, 2001 йил 15 май) талабларига риоя қилинмаган.\nНизомга кўра, ташкилотлар коммунал хизматлар учун иш ҳақидан ушланмаларни ходимларнинг ёзма розилиги билан ушлаб қолиши шарт.\nБироқ, коммунал тўлов учун ойлик иш ҳақи ушлаб қолинган 783 та ходимдан розилик ариза олинмаган ва жами 118 млн. сўм маблағ коммунал хизмат кўрсатувчи корхоналар ҳисобварағига ўтказиб берилган.\nШунингдек, Низомнинг 3-бандида коммунал хизматлар учун иш ҳақидан ушланма тўғрисидаги аризада ходим ўз шахсий ҳисобварағи, коммунал хизматлар қиймати ва тури, коммунал ташкилот реквизитлари ва ушланма амалга оширилиши зарур бўлган даврни кўрсатиши кераклиги белгиланган.\nЛекин, коммунал тўлов учун ушлаб қолинган 2 016 та ходимдан олинган аризаларда шахсий ҳисоб рақами, тўланаётган давр, коммунал хизматлар қиймати ва тури кўрсатилмасдан жами 256 млн. сўм маблағ ушлаб қолинган.\nМаълумот учун. 489 та ходимнинг (65 млн. сўмлик) пул маблағини ушлаб қолишдагина Низом талабларига риоя қилинган.\nЎрганиш натижаси бўйича аниқланган қонунбузилиш ҳолатларини бартараф этиш ва бунга йўл қўйган масъул шахсларга нисбатан интизомий чора кўриш ҳақида 2019 йил 9 февраль куни Амударё туман ҳокимлиги ва халқ таълими бўлимига тақдимнома киритилиб, ижроси назоратга олинди.\nҲар бир фуқаро меҳнат қилиш, эркин касб танлаш, адолатли меҳнат шароитларида ишлаш ва бу учун адолатли ҳақ олиш ҳуқуқига эгадир. Ходимларнинг иш ҳақидан ушланмалар фақат уларнинг розилиги билан ёки суд қарори асосида ушлаб қолиниши мумкин. Бошқа асосларга кўра уларнинг иш ҳақининг маълум қисмини ушлаб қолишга йўл қўйилмайди.\nҲурматли фуқаролар, агар Сизнинг иш ҳақингиздан ноқонуний ушлаб қолинса ёки иш ҳақингиздан маълум қисмини ўтказиб бериш ҳақида мажбурлашса, Қорақалпоғистон Республикаси Адлия вазирлиги Инсон ҳуқуқларини ҳимоя қилиш бўлимига (тел.: 61-223-71-93) ёки qoraqalqoq@minjust.gov.uz электрон почтаси орқали мурожаат этишингиз мумкин.


Ёшларга имконият бор\n07 март 2021, Тошкент вақти: 23:41\nҲакимбек Ўзбекистонлик ёшларнинг “Умид” жамғармаси орқали таълим олиш учун хорижга чиқиш имконияти йўқолган бўлса-да, улар бир неча хорижий жамғармалар гранти воситасида ўз ниятига эришиши мумкин.\nАҚШнинг “Акселс”, “Айрекс” ташкилотлари, Япониянинг халқаро ҳамкорлик маркази (JICE), Британия кенгаши, Германия академик алмашинув дастури (ДААД) бошқа муассасалар Ўзбекистон ёшларига хорижда таълим олиш учун стипендиялар тақдим этишни давом эттирмоқда.\nАлбатта, бу стипендияларни ютиш осон эмас. Бир неча босқичдан иборат синов жараёнлари ярим йилгача чўзилиши мумкин.\nЯпония халқаро ҳамкорлик марказининг Тошкентдаги офиси раҳбари ёрдамчиси Малика Нурмуҳаммедованинг билдиришича, ҳар йили ўзбекистонлик 20 яқин йигит-қиз Япония тараққиёт стипендиясини (JDS) қўлга киритиб, илмий изланишлар олиб бориш учун бу мамлакатга жўнаб кетади. Шу пайтгача бу дастур асосида 120 га яқин ёшлар Японияга ўқишга юборилган. Улардан олтмишга яқини Ўзбекистонга қайтиб, ҳукумат идоралари, халқаро ташкилотлар ва хусусий корхоналарда ишламоқда.\nАмерика халқаро таълим кенгаши – “Акселс”нинг Ўзбекистондаги ваколатхонаси директори Эрик Жейкобнинг айтишича, кенгаш ўқувчилар, талабалар, тадқиқотчилар ва ўқитувчилар учун бир неча турда стипендия ва грантлар тақдим этади. Ўрта мактаб ёки академик лицейларнинг юқори синф ўқувчиларига мўлжалланган Бўлажак лидерларини алмашиш (FLEX) дастури энг асосий стипендиялардандир.\n“Бу дастур бўйича ўзбек ёшлари бир йил давомида Америка мактабларида таълим олиб қайтади. Бу йил 7 минг ўқувчи орасидан 110 нафари FLEX орқали ўқишга жўнатиш учун танлаб олинди. Ўтган йили 115 ўқувчини жўнатганмиз. Агар Америка ҳукумати қўллаб турса, ҳар йили юздан ортиқ ўқувчи юбора оламиз”, - деди Э.Жейкоб.


ИЛЛАТЛАР ИЛДИЗЛАРИ - Ўзбекистон овози газетаси\nЯНГИ ЭЛЕКТРОБУС ПОЙТАХТ КЎЧАЛАРИДА\n2021 ЙИЛГИ ДАВЛАТ БЮДЖЕТИ ТЎҒРИСИДАГИ ҚОНУН ҚАБУЛ ҚИЛИНДИ\nТОШКЕНТ ШАҲАР ХАЛҚ ҚАБУЛХОНАСИ:\n«Барчанинг хавфсизлиги таъминланмагунча ҳеч биримиз хавфсизликда эмасмиз»\nДАВЛАТ БЮДЖЕТИДА ОЧИҚЛИКНИ ТАЪМИНЛАШ КЕРАК\nМАҚСАДИМ — МЕНИ БУЮК ЧЕМПИОН СИФАТИДА ЭСЛАБ ҚОЛИШСИН\n« Dekabr 2020\nқайси кўлмакдан сув ичмоқда?\nЖамиятимиздаги ижтимоий муносабатлар ва муаммолар ҳақида турли фикрлар айтамиз. Уларни бартараф этиш борасида ҳар ким ўзича таклифлар билдиради. Масалан, коррупция, порахўрлик, маҳаллийчилик ҳақида гап кетса, кимлардир жазони кучайтириш керак дейди. Маънавиятчиларимизнинг аксарияти эса муаммолар сабабини ватанпарварлик туйғуси етишмаётганлигида, деб билади. Яна бир тоифа мутахассислар ойлик иш ҳақи миқдорининг камлиги коррупцияни келтириб чиқармоқда, дейди. Яна кимдир таълим тизими айбдор, деб ҳисоблайди. Бу фикрларнинг ҳар бирида озми, кўпми жон бор, албатта.\nШарқ фалсафаси таълимоти шуни таъкидлайдики, инсонни комилликка элтувчи, соғлом оила ва соғлом жамият яралишига сабаб бўлувчи, элни бирлаштирувчи куч – маънавият ва руҳий эътиқоддир. Айни шу куч жамиятда мустаҳкам эмас экан, амалга оширилаётган бошқа ҳаракатлар қумдан уй қуриш билан баробардир. Бошқача қилиб айтганда, маънавият ва эътиқодимиз сустлиги турли иллатларнинг жамиятимизда урчиб кетишига сабаб бўлмоқда.\nМаънавият ва имону эътиқод заифлиги нималарда намоён бўлади? Булар мафкуравий бошбошдоқлик, диний саводсизлик, ўзибўларчилик ва лоқайдлик, қонунларни билмаслик ёки уларга бўйсунмаслик ва шахсий манфаатни устун қўйиш, гуруҳбозлик ҳамда ошна-оғайнигарчилик, дабдабабозлик каби иллатларда кўринади. Бу ўз навбатида миллий маънавиятимизга зид турмуш тарзи, ижтимоий тармоқларда оғизга келганини гапириш, ёт ғоялар таъсирига тушиб, турли оқимларга қўшилиб қолиш, одоб қоидаларига риоя қилмаслик, тушуниб-тушунмай кимларгадир тақлид қилиш, коррупция ва порахўрлик, давлат ва жамоат мулкини талон-тарож қилиш, кўзбўямачилик, лаганбардорлик ва мансабпарастлик сингари қатор салбий оқибатларни келтириб чиқармоқда.\nХўш, диний ва маданий тарихи узоқ ўтмишга бориб тақалган, пирлар ва авлиёю анбиёлар хоки ётган юртнинг, дунёга ал-Хоразмий, ал-Бухорий, Беруний, ал-Фарғоний, Мирзо Улуғбек каби илм аҳлини, Амир Темур, Жалолиддин Мангуберди, Бобур каби саркардаларни тарбиялаган халқимизнинг маънавияти ва имону эътиқодида бўшлиқ бўлиши мумкинми? Мамлакатимиз тарихини таҳлил этиб, хулоса қилсак, 1870 йилларда чор Россиясининг Туркистон ўлкасига кириши ва кейинчалик ХIХ аср бошларида большевизмнинг ҳокимият тепасига келиши нафақат тарихимизни, миллий қадриятларимизни ҳам хонавайрон қилди. Айниқса, большевиклар турли эътиқодли ва кўп миллатли республикаларни ягона «коммунизм ғояси» атрофига бирлаштириш мақсадида халқларни динсизлик ва маънавиятсизликка айлантиришдек тубан вазифани амалга оширишга киришди. Атеизм сиёсати туфайли диний маданият ўчоғи бўлган юртимизда диндорлар ва уламолар таҳқирланди. Диний адабиётлар ёқиб юборилиб, масжидларимиз вайронага айлантирилди. Буюк бобокалонларимиз номлари социализм китобларида қораланди. Маданий меросларимиз йўқ қилинди ёки олиб чиқиб кетилди. Кирилл алифбоси жорий қилиниб, секин-аста тилимиз ҳам кучсизлана бошланди. «Қатағон йиллари» деб ном олган ХХ асрнинг 30-йилларига келиб ўзбек адабиёти намояндалари ва зиёлилари миллатпарварлиги учун халқ душмани сифатида қатл этилди ёки Сибирь ўлкаларига сургун қилинди.\nҚатағон ва зўравонликлардан иборат 70 йилдан ошиқ вақт мобайнида дини ва маданияти оёқости қилинган бир неча авлод миллий маънавиятсизлик ва эътиқодсизлик руҳида тарбияланди, коммунизм мафкураси остида мажбуран умр кечириш иймон-эътиқодни заифлаштирди.\nВатанимиз мустақилликка эришгач, биринчи навбатда миллий маданиятимиз, бирлигимиз йўлида жонини фидо қилган аждодларимиз, дин ва илм-фан намояндалари ҳисобланган бобокалонларимиз номлари шарафланди. Халқимиз учун азиз ҳисобланган қадамжоларимиз тикланиб, зиёратгоҳларга айлантирилди. Диний эътиқодга кенг йўл очилиб, маданий меросларимиз қайта жонлантирила бошланди.\nБироқ, бу даврнинг ўзига хос муаммолари юзага кела бошлади. Биринчидан, диний эътиқодимиздаги бўшлиқ туфайли динни қандай тушунтиришса, шундайлигича қабул қила бошладик. Бу эса айрим фуқароларимизнинг диний ақидапарастликка берилиши ва экстремистик оқимларга кириб қолиши каби ҳолатларни келтириб чиқарди.\nИккинчидан, жамиятимиздаги миллий ва мафкуравий заифлик сабабли янги авлодни миллий ғоя руҳида тарбиялаш ишлари оғир кечди. Таълим тизимида кадрлар етишмовчилиги ва моддий-техника базасининг қониқарсизлиги билан боғлиқ муаммолар қалашиб қолган эди. Натижада таълим даражаси қониқарсиз аҳволга тушиб, ота-оналар фарзандларини якка тартибда ўқитиш йўлига ўтиб олишди.\nБу жараёнда ҳали ўз она тили ва адабиётини мукаммал билмаган ёшларнинг хорижий тилларни ўрганишларига ва танланган соҳага қараб тор доирада фанларни ўзлаштиришига зўр берилди. Натижада миллат маданияти ва тарихини билмайдиган, ўрта таълим дастурларидаги барча фанларни тўлиқ ўзлаштирмаган тор дунёқарашдаги ёшлар вояга етди. Ўз навбатида маданиятимиз иккинчи даражага ўтиб қолиб, улар онгини миллати бўлмаган оммавий маданият эгаллай бошлади. Тилимиз луғатида рус ва инглиз сўзлари аралашмаси қўшилган янгича “лаҳжа”лар пайдо бўлди.\nУзоқ тарихимиз ва яқин ўтмишимизда содир бўлган воқеалар ва бугунги кунда миллий бирдамликнинг етарли эмаслиги, кадрлар етишмовчилиги, конституциявий ҳуқуқ ва мажбуриятларнинг мутаносибсизлиги, бефарқлилик, боқимандалик ва ўзибўларчилик, қонунларга бўйсунмаслик, коррупция ва шахсий манфаатнинг устун қўйилиши оқибатида имкониятларимиз даражасида ривожлана олмадик. Шу сабабларни инобатга олган ҳолда ҳақиқий ватанпарвар ёшларни тарбияласак, бугун давлат ва жамият тараққиётига тўсқинлик қилаётган кўплаб иллатларга барҳам берган бўламиз. Албатта, юқоридаги фикрларга барча бирдек қўшилмаслиги мумкин. Бироқ, айрим фуқароларимизнинг она тилимизга эътиборсизликлари, тилимизнинг бузиб гапирилиши, кўчалардаги реклама ва эълонларнинг хорижий тилларда ёзилиши, айрим телеканалларда «оммавий маданият»ни тарғиб қилувчи дастурларнинг кўпайиб бораётгани ёки «Иймонсиз намоздан намозсиз иймон яхшидир», деган фалсафий ҳикматнинг моҳиятини тушунмасдан соқол қўйиш ёки айрим аёлларимизнинг миллий урф-одатларимизга хос бўлмаган услубда ўраниб юришлари кишини ўйга толдиради...\nХулоса қилиб айтганда, “Яхшидан ёмон чиқди, деб куюнма ва ёмондан яхши чиқди, деб суюнма”, деган шарқ фалсафасига риоя қилишимиз лозим. Зеро, руҳшунос олим Б.Скиннернинг илмий тадқиқотлари натижаларига бағишланган “Эркинлик ва ғурурдан ҳам юксак” номли илмий асарида таъкидланишича, ҳеч қачон инглиз аристократидан кўчманчи ва аксинча, кўчманчидан инглиз аристократи чиқмас экан. Демак, биз ҳам иқтисодий тараққиёт йўналишини ҳар қандай давлатдан андоза қилиб олишимиз мумкиндир, бироқ маънавият ва эътиқодда ўз илдизимизга қайтмасак, адашамиз, йўлимизни йўқотамиз, иллатлар гирдобида қоламиз.\nҲЕЧ КИМ ҲИМОЯСИЗ ҚОЛМАЙДИ\nИнсон ҳуқуқларини таъминлаш борасидаги умумбашарий ташаббуслар